Nastavlja se dobra saradnja Muftijstva tuzlanskog i HO Merhamet MDD - Muftijstvo tuzlansko\nMuftija tuzlanski Vahid-ef. Fazlović primio je u ponedjeljak 25. februara 2019. godine Kenana Vrbanjca, predsjednika Humanitarne organizacije “Merhamet” MDD Bosne i Hercegovine i Mensuru Husanović, direktoricu Regionalnog odbora Merhameta u Tuzli.\nOvo je prva posjeta predsjednika Vrbanjca Muftijstvu tuzlanskom s obzirom da je na ovu funkciju izabran krajem januara ove godine.\nMuftija je istakao važnost rada ove humanitarne organizacije i dobru saradnju na brojnim projektima koju Islamska zajednica na ovome području ima sa Merhametom. Uz isticanje važnosti uloge Imareta u Tuzli i drugim sredinama, razgovarano je i o pružanju pomoći migrantima koji se nakratko zadržavaju u Tuzli.\nOdržane sjednice skupština u medžlisima Tuzla, Brčko, Kladanj i Zvornik\nManifestacija sufijske duhovne muzike\nKurs arapskog jezika u Srebreniku\nObilježena šesnaesta godišnjica od prve dženaze u Memorijalnom centru u Potočarima\nRezultati 2. takmičenja iz Sire – životopisa Muhammeda a.s.


OHRABRUJUĆE: Više novca u RFZO za LEČENJE DECE U INOSTRANSTVU | Happy BSC portal\nOHRABRUJUĆE: Više novca u RFZO za LEČENJE DECE U INOSTRANSTVU\nZahvaljujući otvaranju Centra za gama nož u kasi Republičkog fonda za zdravstveno osiguranje ostaće oko milion evra godišnje, jer se toliko izdvajalo za lečenje pacijenata sa tumorima na mozgu u Turskoj, a ušteđena sredstva biće preusmerena na lečenje dece u inostranstvu.\nUrađena je izmena i dopuna Pravilnika o uslovima i načinu upučivanja osiguranika na lečenje u inostranstvo, gde je proširena lista dijagnoza sa kojima deca i adolescenti mogu ići van Srbije na lečenje. Tako će se u strane klinike za neurologiju i neurohirurgiju upućivati decu koja boluju od genetski uslovljene distonije (nevoljni pokreti) na duboku stimulaciju mozga, a to je moderna procedura koja može znaćajno da poboljša stanje ovih pacijenta.\n"Plan je da se ovim putem pospeši uvođenje ove procedure u domaći zdravstveni sistem na Klinici za neurohirurgiju, KCS, angažovanjem inostranih zdravstvenih stručnjaka", navode u RFZO.\nTa metoda ima mogućnost široke primene i kod odraslih pacijenata sa oboljenjima ekstrapiramidnog sistema, hroničnim bolom i neuropsihijatrijskim poremećajima, kao i kod onih sa Parkinsonovom bolešću.\nProcedura košta oko 50.000 evra, a pacijenti će se upućivati u Prag, Istanbul ili Beč. U klinikama u inostranstvu ubuduće se mogu lečiti o trošku osiguranja i deca obolela od malignih melanoma i retinoblastoma, a u pitanju su složene procedure koje se kod nas ne primenjuju.\nOsim navedenog, u RFZO kažu da je predloženo upućivanje u inostranstvo dece radi ugradnje specijalnog implanta kod specifične vrste glaukoma. Intervencija košta oko 5.000 evra, očekuje se nekoliko pacijenata godišnje, a lečenje se uspešno obavlja u Nemačkoj i Engleskoj.\nPravilnikom je predviđeno da se ubuduće na lečenje u inostranstvo šalju i pacijenti sa komplikovanim rascepom usne i komplikovanim deformitetom lica, a koji mogu da se uspešno obave u Klinikama u Italiji i Švajcarskoj sa kojima je uspostavljena dobra saradnja.\nProsečna cena ovih intervencija je oko 50.000 evra, a procena je da će biti upućena tri pacijenta godišnje. Po novom pravilniku deca sa nekoliko ortopedskih dijagnoza upućivaće se u Ilizarov centar u Kurganu, gde troškovi lečenja iznose oko 15.000 evra po pacijentu.\nKada god je moguće hirurg Dmitrij Popkov iz Ilizarov centra dolaziće u Univerzitetsku dečju kliniku da operiše najmlađe pacijente, što je već činio. Na lečenje u inostranstvo će ići i deca sa deformitetom kičmenog stuba, čija je kardiorespiratorna funkcija umanjena najmanje za 50 odsto od normalnog.\nVANREDNO I U NOVOJ VAROŠI Obavezne maske, zabrana svečanosti, distanca od dva metra...


Beta 12. aprila 2017. 10:15\nBrazilski vrhovni sud je najavio istragu o korupciji osam ministara i nekoliko desetina političara, obuhvatajući time skoro jednu trećinu kabineta predsednika Mišela Temera i mnoge njegove saveznike, javljaju danas agencije.\nPrema presudi sudije Edsona Fašina, istraga će biti vodjena protiv ukupno 108 osoba, što je rezultat istražnjih radnji vezanih za 74 svedočenja i dogovora sa tužilaštvom bivših i sadašnjih direktora Oderbrehta, velikog gradjevinskog preduzeća koje se nalazi u centru skandala oko davanja mita za dobijanje ugovora.\nLista imena objavljena je kasno sinoć na internet stranici brazilskog Vrhovnog suda. Medju imenovanima su šef kabineta predsednika Eliseu Padilja, portparol parlamenta Rodrigo Maja, predsednik Senata Eunicio Oliveira, kao i ministri spoljnih poslova, poljoprovrede i trgovine, te lideri dve najveće partije u Temerovoj koaliciji.\nProfesor političkih nauka sa univerziteta u Sao Paolu Klaudi Kouto izjavio je da će istraga izazvati „cunami“ na brazilskoj političkoj sceni.\n„Svaka partija i svaka država ima nekoga tamo. Predsednici oba doma parlamenta su umešani. Ovo je dokaz da je korupcija u Brazilu sistemska i postoji ogroman potencijal da ovo poremeti organizaciju čitave administracije, već od sutra“, rekao je Kouto Asošiejted presu.\nSvi političari tvrde da nisu prekršili zakon, a da li će se naći na optuženičkoj klupi zavisi od odluke tužilaštva koje će to proceniti nakon istrage.\nČim je lista objavljena, poslanici su napustili Kongres izbegavajući novinare i otkazali glasanje o finansijskoj pomoći jednoj od federalnih država.\nSudija Fašin je takodje nižim sudovima poslao naloge da utvrde da li ima elemenata za istragu još 201 osobe, medju kojima su i tri prethodna predsednika, Dilma Rusef, Luiz Ignasio Lula da Silva i Fernado Enrike Kardoso, kao i guverneri devet država.\nIstraga o mitu i preuveličanim cenama ugovora Oderbrehta i državne naftne kompanije Petrobras postala je najveća istraga o korupciji u istoriji Brazila, a njen uticaj se oseća u celom regionu.\nOderbreht je priznao da je dao skoro 800 miliona dolara u mitu širom Latinske Amerike, pa su mnoge okolne zemlje takodje optužile svoje zvaničnike za primanje mita.


Ako nahraniš psa ili goluba čeka te kazna od 10.000 dinara – Semendria\nAko nahraniš psa ili goluba čeka te kazna od 10.000 dinara\n17. decembar 2015. DRUŠTVO – Izvor: Blic – Ukoliko vas u Smederevu uhvate da ste podelili kiflu ili koricu hleba sa golubovima na ulici, bićete kažnjeni kaznom do 10.000 dinara!\nOvakva drakonska kazna, naime, predviđena je izmenama i dopunama Odluke o uslovima držanja, postupanja i zaštite domaćih životinja koju su usvojili odbornici Gradske skupštine.\nDa li vođeni onom da „nijedno dobro delo neće proći nekažnjeno“, tek saglasili su se i sa izmenama člana 45 ove odluke gde se navodi da je zabranjeno „hranjenje pasa, mačaka, golubova i drugih životinja na površinama javne namene i površinama u javnom korišćenju i ostavljanje hrane u navedene svrhe“. Za ovo „nedelo“ članom 49 predviđena je kazna za fizička lica do 10.000 dinara.\nOva odrednica je bila i u pređašnjoj odluci, samo je kazna povećana, i to pet puta: sa 2.000 stiglo se do 10.000 dinara. Isto tako, činjenica je da i u nekim drugim gradovima Srbije postoje slične zabrane za pse i mačke, smederevski dodatak su golubovi. Nameće se pitanje da li ovo znači da će penzioneri, naravno i deca koja na trgu kod fontane neretko hrane krilate stanovnike ovog dela grada, postati prekršioci i sebe ili svoje roditelje izložiti plaćanju kazne.\n– Ako novčana kazna ne bude naplaćena na licu mesta, komunalni policajac može na licu mesta počiniocu prekršaja da uruči poziv da u roku od osam dana plati kaznu i dokaz o izvršenoj uplati dostavi na uvid komunalnoj inspekciji ili komunalnoj policiji, sa napomenom da će “ukoliko kaznu ne plati u propisanom roku, protiv počinioca biti podnet zahtev za pokretanje prekršajnog postupka“. – Golubovi su se tu našli jer po novom zakonu o dobrobiti životinja spadaju u istu grupu sa psima i mačkama. Nisu nama problem golubovi, nego oni koji su navikli da hrane lutalice na određenim mestima i sada imamo čopore pasa koji idu za njima. S golubovima ćemo lako, oni bar nikog ne ujedaju – objašnjava Ljubomir Antić, načelnik Komunalne policije u Smederevu.\nGolubovi su ipak tu i kazna je zaprećena, a Smederevce dodatno buni završetak formulacije „i druge životinje“.\nKo zna koje još životinje ne smeju da se hrane. Inače ode 10.000 dinara.\nVenecija, London, pa Smederevo\nOd evropskih gradova zabrana hranjenja golubova postoji još u Veneciji i Londonu, ali tamo samo za deo oko Trafalgar skvera. U Veneciji je za hranjenje golubova kazna čitavih 500 evra, baš koliko je zaprećeno i ako na pijaci Svetog Marka koristite kofere sa točkićima.\n« Aleksandar Vučić razlupao prostorije SNS u Smederevskoj Palanci\nPolicija hapsi dilere droge »


Богосављевић Бошковић: Већа подршка инвестицијама у пољопривреди | Socijalistička partija Srbije\nBogosavljević Bošković: Veća podrška investicijama u poljoprivredi Vesti\n19 aprila, 2016 u 09:01\nTribinu o poljoprivredi organizovali su Banatska Asocijacija Poljoprivrednika „Banatski paori“. Na tribini je učestvovao veliki broj poljoprivrednih proizvođača koji su sa dobili odgovore na pitanja iz raznih oblasti poljoprivrede od više predstavnika Ministarstva i ministarkom na čelu.\nMinistarka Bogosavljević Bošković je tom prilikom naglasila da su sa poljoprivrednicima ovog kraja imali vrlo konstruktivan i otvoren dijalog, kao i da je poljoprivrednike najviše zanimalo pitanje primene Zakona o poljoprivrednom zemljištu. Bogosavljević Bošković je najavila da će poljoprivrednici nakon usvajanja pratećih Pravilnika, moći da kupuju državno poljoprivredno zemljište.\n„Namera Ministarstva je da i ove godine snažno podrži investicije u poljoprivredi“, rekla je Snežana Bogosavljević Bošković i dodala da će tome doprineti i dinarski krediti koju su, od skoro, po vrlo povoljnim uslovima na raspolaganju poljoprivrednicima.


Tanjug 15. maja 2019. 19:46\nSOČI – Austrijski predsednik Aleksander Van der Belen nazvao je danas provokacijom novo proširenje američkih sankcija Iranu zajedno s pretnjom SAD da će kažnjavati evropske kompanije zbog saradnje sa Teheranom.\n„Međunarodna agencija za atomsku energiju (IAEA) sprovela je najmanje 13 inspekcija u Iranu i svaki put je potvrdila da se Iran ponaša u skladu sa svojim obavezama prema nuklearnom sporazumu. Ipak, SAD su se povukle iz ovog sporazuma navodeći razloge koji su se njima učinili važnim“, izjavio je Van der Belen posle razgovora s ruskim predsednikom Vladimirom Putinom u Sočiju, prenosi Tas s.\nAustrijski predsednik je naveo da bi se „sa evropske tačke gledišta, činjenica da su nakon povlačenja iz nuklearnog sporazuma SAD uvele nove sankcije protiv Irana, mogla smatrati naročito provokativnim“.\n„Generalno to je odluka SAD, ali u isto vreme oni kažu da sve evropske kompanije koje nastave poslovanje sa Iranom mogu da budu kažnjene oduzimanjem imovine u SAD“, konstatovao je Van der Belen.\nPutin je nakon razgovora s austrijskim predsednikom govorio o odnosima Rusije sa zemljama Evropske unije i poručio da je Rusija spremna da traži kompromise sa Evropom, ali ne na štetu svojih osnovnih nacionalnih interesa.\n„Spremni smo da se ponašamo fleksibilno, spremni smo na kompromise, spremni smo da tražimo rešenja za bilo koja teška pitanja i probleme, ali ne na štetu naših osnovnih nacionalnih interesa. To je to.“, rekao je Putin, dodajući da je Moskva „inače fleksibilna u rešavanju svih pitanja, uključujući i ona sa evropskim partnerima“.\nPutin je napomenuo da ruska trgovinska razmena sa Austrijom i EU raste uprkos sankcijama. Dodao je da se industrijska saradnja razvija sa zemljama Evropske unije, uključujući Nemačku, Francusku i Italiju.\n„Zadovoljni smo načinom na koji se naši odnosi razvijaju, ali naravno bilo bi bolje da nema ograničenja vezanih za politiku, da nema politički motivisanih ograničenja u ekonomiji jer to šteti svima“, poručio je Putin i ocenio da Rusija takvim odlukama trpi manju štetu od evropskih partera.\n„Iza ovih desetina milijardi kriju su poslovi, profiti i plate za radnike koji rade u evropskim preduzećima i koji bi mogli da snabdevaju robom naše tržište u većim količinama nego što je to sada slučaj“, naglasio je ruski predsednik.\nCEPA: Kosovo na raskrsnici-šta je sledeće za Prištinu?\nTramp Erdoganu: Ne budi „opasan momak“, pamtiće…


unija | ГЕТО СРБИЈА | Страна 2\nPosts Tagged ‘unija’\nOPSTRUKCIJA IZVOZA: SVESNO NANOŠENJE ŠTETE DOMAĆEM PROIZVOĐAČU I POGAŽENA REČ KOJU ĆE NAM RUSIJA ZAPAMTITI…\n15. септембра 2014. ГЕТО СРБИЈА\tКоментари су искључени\nPrikrivene sankcije koje je predsednik Vlade Aleksandar Vučić uveo Rusima neće moći večno da ostanu tajna. Vlada Srbije će pre ili kasnije morati da prekine ovu dvostruku igru i sa Ruskom federacijom započne korektne odnose, ili da se suoči sa potpunim sunovratom. Pokušaj zavođenja sankcija Rusiji, Evropsku uniju su do sada koštale 90 milijardi dolara, a šteta za Srbiju tokom narednih meseci popeće se na milijardu evra. Ali, bez obzira na to, Vučićeva vlada vrši opstrukcije izvoza u Rusiji tako što je izvozna procedura takva da izvoznici u Rusiju čekaju na neograničeno dugo.\nZbog ovoga su kontigenti za Rusiju proteklih meseci stizali sa zakašnjenjem, dok su izvoznici ispadali neozbiljni. Veliki broj špeditera koji rade u Vojvodini, takođe učestvuje u rastezanju procedure, kada se pojave novi privredni subjekti koji žele time da se bave.\nUsled smišljene opstrukcije izvoza u Rusiju od strane Vučićeve vlade, srpski privrednici su izgubili više od 300 miliona evra. Dodatnih sedam stotina miliona evra biće manji izvoz u Rusiju, jer su srpske mesne prerađevine dobile zabranu plasmana na ovo tržište.\nNa prvi pogled delovalo je da će od EU sankcija Rusiji, Srbija imati velike koristi i izvoz u ovu zemlju je počeo da raste. Izvoz je još uvek u porastu, ali se privredni subjekti koji izvoze u Rusiju, sada nalaze pod pritiskom organa poreske uprave.\nNekoliko privrednika koji posluju sa ruskim firmama suočilo se proteklih nedelja sa nenajavljenim kontrolama poreske uprave. Ispostavilo se da poreski inspektori ne znaju šta traže, ali da od pretpostavljenih imaju naređenje da pronađu bilo šta. Ovakve kontrole usledile su nakon što je Evropska unija kontaktirala Aleksandra Vučića objašnjavajući mu putem demarša da Srbija nije samostalna i suverena država.\nU demaršu koji mu je uručen pisalo je da će Srbija biti kažnjena ukoliko pomogne privrednicima da povećaju obim izvoza u Rusiju. Ono što ne piše, a rečeno mu je usmeno je da očekuju da izvoz Srbije u Rusiji prestane da raste.\nKako su kontrole privrednika usledile nakon ovih susreta, mnogi su pomislili da je naredbe o ovakvom postupanju izdao lično Vučić. Krugovi bliski premijeru, međutim, tvrde da nemaju veze sa tim i da je u pitanju igra koju im smeštaju, kadrovi G17 i DS, ranije instalirani u Poreskoj upravi.\nPoreska uprava, na žalost, nije jedina državna institucija koja je udarila po onima koji sarađuju sa ruskim privrednicima. A, sve te ustanove, odgovaraju lično Vučiću! Jasno je ko ovde laže i vrši neviđenu presiju na izvoznike u Rusiju.\nPojavili su se carinici i službenici raznih ministarstava, koji opstruišu izvoz u Rusiju, tako da Vučićeve reči: "Nećemo uvoditi sankcije Rusiji" počinju da budu prazno slovo na papiru.\nPodsetićemo da se zbog neprofesionalnog ponašanja službenika Ministarstva poljoprivrede Srbije, lista proizvoda koji mogu bez carine da se izvoze u Rusiju skratila. Sa liste su skinute mesne prerađevine koje je Srbija ranije mogla da izvozi u Rusiju. Sada to više niko ne može, jer je bivši ministar poljoprivrede Dragan Glamočić, nastavio praksu ovog ministarstva i dodatno srozao propise o kvalitetu hrane.\nNova ministarka Snežana Bogosavljević se poput ranijih ministara ne meša preterano u svoj posao. Ona ne preduzima ništa da ispravi postojeće pravilnike zbog kojih je zdravlje stanovništva ugroženo, a u Rusiju možemo od hrane da izvozimo samo smrznuto meso.\nOna i raniji ministri ministarstvo vode na takav način da je hrana koju jedemo opasna po zdravlje: puna je GMO organizama, antibiotika, olova, žive, kokcidiostatika, hormona i sedativa, pa su i Rusi sa razlogom rezervisani u odnosu na naše proizvode…\nKo učestvuje u rastezanju procedure izvoza u Rusiju\nPosle detaljne analize čega sve ima u našem voću, povrću, mesu, kukuruzu, nadležne ruske inspekcije uvele su dodatne analize i testiranja. Samo kvalitet može u Rusiju, poručili su tamošnji eksperti koji se nisu libili da udare i na moskovski Mekdonalds. Hrana biljnog porekla za sada nije dobila zabranu, ali je po pitanju mesa iz Srbije za Rusiju moguće da se izvoze još samo smrznute polutke ili žive (ali zdrave) životinje. Izvoz mesa sveden je na izvoz svinjskih polutki, jer goveđeg, ovčijeg, jarećeg nema ni za naše potrebe.\nOsim svinjskih polutki dovoljno ima i smrznute piletine, ali je ona puna hormona i antibiotika, pa ne može da prođe ruske provere. U toj zemlji na crnu listu je dospela i američka piletina iz istih razloga kao i naša. Iz navedenog se vidi da, službenici naše države rade sve da se izvoz ne poveća, sada kada je hrana Rusima najpotrebnija.\nVučić će verovatno kada ga sa statističkim podacima suoče komentarisati da on nije kriv i da u pitanju nisu ljudi koje je u državnoj upravi zaposlila Srpska napredna stranka.\nJavnost će mu možda i poverovati, osim ako narod ne bankrotira usled povećanog oprezivanja sirotinje i prazne državne kase koju nije napunio jer je propustio šansu izvoznog rasta ka Ruskoj federaciji. Osim toga, nigde u svetu se za loše poslovanje ne može okriviti sekretarica, već isključivo direktor, kao što ni za loše vođenje Vlade ne mogu da budu krivi pomoćnici i sekretari, već isključivo ministri i premijeri.\nZato, ni kada dođe trenutak da se istraži ko je kriv za loš privredni rast i propuštenu šansu za saradnju sa Rusima, neće biti krivi pomoćnici ministra koje je instalirala strana služba, već isključivo Predsednik Vlade, Aleksandar Vučić. On ih ne smenjuje, a na funkcije postavlja i ljude koji su još u vreme DOS-a pokazali da su kriminalci i državni neprijatelji.\nSa druge strane, Vučićevu situaciju otežava i činjenica da mu je iz EU krugova skrenuta pažnja da ne kažnjava carinike, koji su nedavno uhvaćeni da namerno rastežu proceduru carinjenja robe prilikom izvoza u Rusiju.\nZa većinu roba iz naše države, izvoz u Rusiju je bez carine, ali da bi roba u Rusiju pod tim režimom ušla, potrebno je da se prethodno podvrgne ovdašnjoj izvoznoj proceduri. Tu proceduru sprovodi carina.\nCeo postupak ranije je trajao najviše 48 sati, ali, od kada je Rusija pod sankcijama, našim izvoznicima se dešava da na papire čekaju i do deset dana. Zbog ovoga su kontigenti za Rusiju proteklih meseci stizali sa zakašnjenjem, dok su izvoznici ispadali neozbiljni.\nVeliki broj špeditera koji rade u Vojvodini, takođe učestvuje u rastezanju procedure, kada se pojave novi privredni subjekti koji žele time da se bave.\nZapravo među prevoznicima i proizvođačima je rasprostranjena je priča da ko nije već ušao u posao sa Rusima, to ne treba ni da pokušava jer su tu vrata svima zatvorena, a nakon demarša Evropske unije, država tu nikome neće ni pomagati.\nU praksi postoji armija malih proizvođača koji proizvode robu koja bi mogla bez carina da se izvozi u Rusiju, ali se svako suočava sa nekim vidom hendikepa. Postoje proizvođači koji imaju problem sa plasmanom, jer ne proizvode dovoljno, robe.\nZa njih bi rešenje bilo da se udruže sa drugim mali proizvođačima, ali ne postoji centar koji bi mogao da posreduje u takvim dogovorima. Takav centar bi mogao da ih poveže i sa prevoznicima, koji ne proizvode ništa, ali imaju međunarodne transportne dozvole za Rusiju.\nNormalna država bi u ovakvoj situaciji osnovala agenciju, koja bi spajala privredne subjekte i izvoz bi rastao.\nNa žalost, Vučić se obavezao da to neće raditi. Premijer je zvaničnicima EU,obećao i da neće biti ni kredita za podsticaj izvoza u Rusiju, tako da oni koji poseduju zemlju, ili druge kapacitete, ne mogu da računaju na jeftina sredstva iz budžeta kakva su u Srbiji u vreme Dinkića dobijali stranci za pokretanje proizvodnje.\nNa ovaj način Vučić je i javno priznao da više nismo suverena i nezavisna država. Nikada od petog oktobra do danas nije bilo jasnije da je nad Srbijom uspostavljena kolonijalna uprava velikih sila.\nOvde se otvara i pitanje zašto evropski zvaničnici poput Dejvida Kamerona i Angela Merkel, nisu predvideli neku kompenzaciju štete za srpsku privredu, kada su nas pozvali da se priključimo sankcijama Rusiji. Ako nam dobro misle bio bi red da na primer: EU dok traju sankcije da Srbiji izvozi robe u EU pod istim uslovima kako izvozi i u Rusiju, a firmama koje odustanu od Rusije i plasiraju robu na tržište EU, Unija bi mogla platiti umesto njih sve poreze doprinose za radnike.\nNaravno, ovakvi predlozi ne stižu iz Evropske unije, iz Unije stižu demarši, pretnje i lažna obećanja, koja za cilj imaju dalje srozavanje srpske ekonomije.\nNasilje Brisela i nad građanima EU\nParadoks je to što je većina zemalja članica pristupila EU, baš zbog ekonomskih pogodnosti. Osinivanju EU, prethodilo je stvaranje Evropske zajednice, organizacije koje su za cilj imale uglavnom unapređenje privredne saradnje, dok su spoljna politika i nacionalni identitet bile kategorije koje niko nije dirao. Danas bi mnogi voleli da izađu iz kola u koje su se uhvatili, ali kao što Brisel obzira nema prema Srbima, nisu mu svete ni želje građana država članica.\nDanas su u Evropskoj Uniji načela zajedničke spoljne politike i bezbednosti stavljeni ispred nacionalnih i ekonomskih interesa. Briselski političari i evropska štampa bez pardona propagiraju rusofobiju. Najtiražniji listovi u Nemačkoj i Holandiji na naslovnim stranama su objavljivali bez ikakvih dokaza, da je predsednik Ruske Federacije, Vladimir Putin odgovoran za poginule Holanđane u malezijskom avionu Boing 777.\nNaslovi poput: "Putin je ubio moju ćerku" bili su danima normalna stvar. Kada je stvorena atmosfera u javnosti da treba mrzeti sve što je rusko, Amerika i Evropska unija uvele su Rusiji sankcije.\nNa kraju su mediji prestali da se bave ovom temom, a u javnosti se nije pojavio nijedan relevantan dokaz da Vladimir Putin ima veze sa obaranjem ovog aviona. Nije se pojavio nijedan dokaz da sa obaranjem aviona imaju veze borci za nezavisnost istočnih provincija Donjeckoj i Luganskoj oblasti, dok sve više indicija ima da je avion oborila upravo Ukrajinska vojska! U međuvremenu građani EU, sa kojima je manipulisano tokom krize vezane za obaranje malezijskog aviona su se pobunili.\nŠpanski seljaci su na protestu protiv sankcija kojima je njihova zemlja morala da se priključi, zapalili zastavu Evropske unije i pobacali voće koje ne mogu da prodaju Rusima.\nNezadovoljni sankcijama prema Rusiji su čak i u Estoniji, Finskoj, Norveškoj, Italiji. Sve ove zemlje veliki deo svoje proizvodnje plasiraju na rusko tržište, a zbog ruskih kontramera sada trpe veliku štetu. Najteže je grčkim seljacima, kojima zbog krize u kojoj se zemlja nalazi ne mogu da očekuju ni pomoć Vlade, dok će naknada za gubitak od neostvarenih poslova sa Rusijom pokriti tek deset odsto štete. Mnogi grčki poljoprivrednici i stočari će bankrotirati.\nO svemu ovome bojažljivo su počeli da pišu i Evropski mediji. Za to vreme ukrajinska vojska je raketnim bacačima gađala civilne ciljeve. Ubijali su žene i decu, dok su vojnici masovno dezertirali i bežali u Rusiju. Umesto da preispitaju svoju spoljnu politiku, koja sada zvanično podržava ratne zločine nad ruskim stanovništvom u Ukrajini, EU se odlučila da zajedno sa Amerikom uvede dodatne sankcije Rusiji.\nPonovo se počelo sa medijskom pripremom, ovog puta nije spominjan avion malezijske kompanije, ali je izmišljena kopnena intervencija Ruske vojske u Ukrajini. Ponovo se medijima nude pseudo dokazi. Fotografije na kojima se ništa ne može razaznati, šalju se medijima uz propratno pismo kako je to satelitski snimak koji navodno dokazuje upad ruske armije u Ukrajinu. Ovaj put, svesni da su u prošlosti putem medija i ranije plasirane laži kao na primer o oružju za masovno uništenje u Iraku, građani EU, počeli su da se suprotstavljaju ovoj suludoj spoljnoj politici.\nNajbolji primer koliko je EU postala nepopularna je činjenica da je u Nemačkoj na lokalnim izborima u parlament prvi put ušla partija AD, koja je protivnik EU. S obzirom da se Nemačka smatrala motorom EU i da su njeni građani u najvećoj meri podržavali tu zajednicu ovo je pokazatelj da su nemci počeli da budu svesni štetnosti spoljne politike Unije.\nProtiv rusofobije, za spas Evrope\nTrenutno u spoljnoj politici EU nije zastupljen ekonomski interes nijedne države članice, ali jeste zastupljen interes pojedinih globalnih korporacija koje posluju u Sjedinjenim državama i bave se proizvodnjom oružja.\nKolika je moć globalnih korporacija koje tresu EU i SAD, govori i činjenica da svi koji nisu želeli da se priključe preporučenoj rusofobji bivaju kritikovani. Italijanska ministarki spoljnih poslova Federika Mogerini je u više navrata "osuđivana", što nije javno kritikovala predsednika Rusije Vladimira Putina. Njeno imenovanje na mesto šefa diplomatije EU, nije rado prihvaćeno u ratno-huškačkim krugovima NATO pakta, koji će je narednih dana verovatno staviti pod veliki pritisak. Osim običnih građana EU i pojedine države članice, su shvatile da nove sankcije prema Rusiji nisu baš pametna ideja.\nAustrija, Slovačka i Češka čak i zvanično nisu oduševljene novim predlogom proširenih sankcija. Austrijski kancelar Verner Fajman je vrlo hrabro kritikovao spoljnu politiku Unije prema Rusiji. Protiv sam beskorisnog zveckanja oružjem i protiv sam daljih sankcija, koje samo nama samima i našoj privredi štete, rekao je Fajman.\nNi Slovački premijer Robert Fico ne želi više da podržava ovakvu politiku EU prema Rusiji. On je otvoreno najavio da će uložiti veto i izjavio je da su sankcije beznačajne i kontraproduktivne.\n-Nema smisla uvoditi nove sankcije. Glasaću protiv, za dobrobit evropske ekonomije i naroda Republike Slovačke, izjavio je on.\nBojkotu novih sankcija pridružio se i Bohuslav Sobotka, predsednik Češke Vlade.\n-Neverovatno je da je EU odlučila da uvede nove sankcije Rusiji, a da nije prethodno razmotrila druge načine da zaustavi nove sukobe u Ukrajini, u kojoj svakodnevno raste broj žrtava. Trebalo je da predložimo strategiju za zaustavljanje krvoprolića, a ne da pretimo novim sankcijama, koje će samo nama škoditi, zaključio je Sobotka.\nNiko se za razliku od Vučića nije izjašnjavao po pitanju aneksije Krima, tu treba naglasiti i da Krim ne može biti ista pričao kao i Kosovo. Jer na Krimu nije izvršen genocid nad Ukrajincima, već se Ruska većina opredelila mirnim putem za promenu granica. Ovako nešto je dozvoljeno međunarodnim pravom. U slučaju Kosova postoji stvaranje države putem genocida nad narodima sa kojima se deli teritorija što je suprotno svim principima međunarodnog prava i povelji Ujedinjenih nacija.\nBilo bi lepo da Vučić još jednom otvori udžbenike međunarodnog prava, koje mu još od studentskih dana stoje na policama, a koje je često citirao dok je bio radikal i prestane sa pričom da je Krim isti slučaj kao Kosovo.\nOsim deklarativnog protivljenja sankcijama Rusiji, trebalo bi da naredi i sprovede kraj opstrukcije, Južnog Toka i kraj opstrukcije izvoza u Rusiju. Ne zato što treba da bude rusofil i voli Putina, već zato što za tim postoji opravdani ekonomski interes. Vučiću bi neko trebalo da skrene pažnju da je Srbija pred bankrotom. Treba mu reći da oporezivanje penzija neće pomoći, kao što nam ni i EU neće pomoći, niti će nas primiti u članstvo kada bankrotiramo.\nMihajlović: Ne vršim opstrukciju izvoza u Rusiju\nIsražujući priču da potpredsednica Vlade Srbije Zorana Mihajlović, vrši opstrukciju izvoza u Rusiju, tako što prevoznicima uskraćuje dozvole za međunarodni transport u ovu zemlju, istraživački tim redakcije od potpredsednice je zatražio da se izjasni o broju dozvola koje smo od Rusije tražili. Ministarka je izjavila da ona sigurno na taj način ne vrši opstrukciju izvoza u Rusiju i kao dokaz ponudila listu neiskorišćenih i izdatih dozvola. Iz Ministarstva je takođe poslata i sledeća zvanična informacija:\n"…Sa Ruskom federacijom za 2014. godinu, razmenjeni su sledeći kontigenti :\n1. Bilateralno tranzitne dozvole, koje važe za sva vozila, razmenjene su sa ruskom federacijom u količini od 6.500 dozvola od kojih je 3.822 iskorišćeno, a 1.069 je kod prevoznika neiskorišćeno. U ministarstvu je preostalo još 1.609 ovih dozvola, tako da se kao neizdato vodi 24, 07 odsto.\n2. Bilateralno tranzitne dozvole za hladnjače, razmenjene su u obimu od 1.000, od čega je 629 iskorišćenih dozvola, dok je kod prevoznika 143 ovih dokumenata. U ministarstvu ih je preostalo čak 228, što je u procentima izraženo 22,8 odsto.\n3. Kada su u pitanju dozvole za treće zemlje, razmenjeno je njih pedeset, a iskorišćeno ih je tek jedanaest, u kod prevoznika se nalazi 25 ovih dozvola. U ministarstvu ih je moguće povući još trinaest što čini ukupno šest odsto nerealizovanih dozvola.\nOsim ove tri kategorije u fondu ministarstva je ostalo još tri odsto dozvola za hladnjače kao i ukupno 143 dozvole za sve ostale kategorije trećih zemalja nema…".\nPodaci koje je ovde iznelo nadležno ministarstvo govori jasno da je ovoliko broj neiskorišćenih dozvola direktna posledica smišljene opstrukcije izvoza u Rusiju, kreirana od strane Vlade Srbije, odnosno Aleksandra Vučića. Sad je jasno i zbog čega su čelnici Evropske unije "odobrili" Vučiću da se zvanično ne pridruži sankcijama. Jer, on i to, kao i sve druge podlosti, radi iza leđa, nezvanično.\nКатегорије:ГЛАС ОБИЧНИХ ГРАЂАНА Ознаке:amerika, auto, avion, dacic, domor, evro, grcka brisel, haradinaj srbi, hrana, kkasni, korupcija, kosarka, kosovo, kurs, loto, mediji, ministar, penzija, plata, pljacka, poljoprivreda, predsednik, pregovarac, prodaja, putovanje, radnik, rat, RUSIJA, sankcije, smanjenje, srbija, sumnja, taci, ubistvo, ukrajina, unija, velja, vlada, vreme, vucic, zdravlje\n27. маја 2014. ГЕТО СРБИЈА\tКоментари су искључени


Biontek u junu očekuje odobrenje EU za vakcinu za decu - Zadovoljna\nBiontek u junu očekuje odobrenje EU za vakcinu za decu\nBeba i porodica Piše:N129. apr. 202115:12\nNemačka laboratorija Biontek će uskoro predati EU zahtev za odobrenje svoje vakcine protiv kovida-19 za decu uzrasta od 12 do 15 godina i očekuje da bi ona mogla da bude odobrena već u junu.\n„U Evropi smo u poslednjoj fazi, pre nego što predamo podatke o kliničkim ispitivanjima Evropskoj agenciji za lekove (EMA), i postupak bi trebao da traje četiri do šest nedelja“, rekao je suosnivač i direktor laboratorije Ugur Sahin za nemački Špigl.\nVakcina je trenutno odobreno samo za one starosti od 16 godina i više.\nBiontek i njegov partner Fajzer početkom aprila su u SAD predali zahtev za proširenje hitnog odobrenja vakcine za adolescente od 12 do 15 godina.\nZahtevi za odobrenje se zasnivaju na podacima o kliničkom ispitivanju u trećoj fazi za taj uzrast objavljenim krajem marta koji su „pokazali da je vakcina efikasna 100 odsto“ u sprečavanju bolesti, ocenjuju laboratorije.\nVakcina se „dobro podnosi i propratne pojave su u osnovi slične onima kakve su primećene kod osoba od 16 do 25 godina“, dodaju Fajzer i Biontek.\nZa decu od pet do 12 godina Sahin se i dalje oslanja na rezultate kliničkog ispitivanja u julu i ostaje kod planiranog odobrenja u septembru.\nRezultati istraživanja za decu mlađeg uzrasta mogli bi da budu raspoloživi u septembru.\n„Provera traje od četiri do šest nedelja“, dodao je Sahin.\nSahin je zajedno sa suprugom suosnivač laboratorije u Majncu, ocenio da je „kolektivni imunitet“ u Evropi moguć „u julu, najkasnije u avgustu“ i izrazio svoje poverenje u efikasnost vakcina za takozvani indijski soj koronavirusa.


Novosadska kompanija 3lateral kupljena od strane Epic Gamesa\n3Lateral je prethodno sarađivao sa ovom kompanijom koja se svrstava u jedne od najvećih u polju gejminga.\nNovosadska kompanija 3Lateral otkupljena je od strane američke gejming kompanije Epic Games, koja stoji iza jedne od najuspešnijih video igara — Fortnite-a, kao i Unreal Engine-a — platforme za gejming development. Dve kompanije su ranije sarađivale na projektima koje je potpisivao Epic Games.\nKako navodi gamesindustry.biz, cifra za koju je prodat još uvek nije poznata. U istom izvoru navodi se i da će 3Lateral nastaviti da radi sa dosadašnjim partnerima na video igrama, filmskim i televizijskim projektima, a kako saznajemo kompanija će uprkos tome što je akvizirana od strane Epic Gamesa zadržati svoje ime i sa svojih 80-ak zaposlenih nastaviti da bude prisutna u Srbiji. Ovim će zaposleni sa domaćeg terena biti u prilici da sarađuju sa svetskim ekspertima. Takođe, sedište 3Laterala u Novom Sadu postaće grana Unreal Engine-a, odakle će kompanija zapošljavati talentovane pojedince iz regiona.\n3Lateral je najpoznatiji kao pionir i inovator u oblasti gejming industrije koji snimanjem 4D podataka kreira realistične digitalne avatare. Primena ove tehnologije očekuje se ne samo u entertainment industriji već i u AI, mobilnoj, automobilskoj industriji. Zbog toga ne čudi što je deo plana da osnivač 3Laterala Vladimir Mastilović preuzme najveći deo odgovornosti za kreiranje što realističnijeg iskustva u proizvodima Epic Gamesa.


Britanski premijer: Sporazum sa EU do 15. oktobra, u suprotnom svako\nBritanski premijer: Sporazum sa EU do 15. oktobra, u suprotnom svako svojim putem – Britanski premijer Boris Džonson (Boris Johnson) će, kako javlja BBC, danas (6. septembar) saopštiti da ukoliko se ne postigne trgovinski sporazum sa Evropskom unijom do 15. oktobra, obe strane prihvate tu činjenicu i nastave dalje svaka svojim putem.\nU utorak, 8. septembra, počinje osmi krug pregovora Londona i Brisela.\nDžonson će saopštiti, kako navodi BBC, da bi razlaz sa EU bez trgovinskog sporazuma i dalje bio “dobar ishod” za Veliku Britaniju jer će preuzeti punu kontrolu nad sopstvenim zakonima i vodama za ribolov, te da će kao rezultat “snažno napredovati”.\nTakođe, da curi vreme za pronalaženje rešenja pre 31. decembra, kada ističe prelazni period u kome Velika Britanija koja, iako je napustila evropski blok 31. januara, i dalje poštuje neka od njegovih pravila dok traju pregovori o trgovinskom sporazumu.\nBritanski premijer će predočiti da Evropski savet treba da postigne sporazum do 15. oktobra, kako bi mogao da stupi na snagu do kraja godine, te da “nema smisla razmišljati o rokovima koji prelaze tu tačku”.\n“Ako do tada ne budemo mogli da se dogovorimo, ne vidim da će između nas biti sporazuma o slobodnoj trgovini, i obe strane bi to trebalo da prihvate i nastave dalje”, predočiće Džonson.\nTakođe, da će Velika Britanija biti spremna da od januara trguje sa EU prema pravilima Svetske trgovinske organizacije nalik na robnu i drugu razmenu sa Australijom.\nOn je ranije u više navrata isticao da EU treba da ponudi Velikoj Britanij trgovinski sporazum po ugledu na robnu i drugu razmenu sa Kanadom. Međutim, u Briselu ističu da to nije moguće zbog geografske blizine Ujedinjenog kraljevstva kao i njegovih isprepletanih veza sa EU, podseća Politiko (Politico).\nDžnson ističe da bi Velika Britanija pronašla “razumna prilagođavanja u praktičnim pitanjima kao što je aviosaobraćaj, transport robe kamionima ili naučna saradnja, ako to EU želi”.\nPrivrednici: Ozbiljnije posledice po Britaniju nego od pandemije\nMeđutim, čelnici poslovne zajednice upozoravaju da bi izostanak dogovora bio poguban po Veliku Britaniju, jer bi uvođenje carina na robe dovelo do povećanja troškova proizvodnje i, samit tim, cena za krajnje potrošače.\nProfesor Londonske škole za ekonomiju (LSE) Tomas Sempson (Thomas Sampson) je upozorio da u slučaju da se ne postigne dogovor, to imalo pogubnije efekte po britansku ekonomiju nego kriza izazvana pandemijom korona virusa.\nEU: Sporazumi se moraju poštovati\nEvropski zvaničnici su prethodno isticali da rok za dogovor treba da bude kraj oktobra, kako bi ostalo dovoljno vremena za ratifikaciju sporazuma. Izvori bliski pregovorima smatraju da je sada potrebno da reaguju zemlje članice EU, pre svega najmoćnije, u pokušaju da se nađe izlaz iz ćorsokaka.\nMeđutim, postoji bojazan da evropski lideri, preokupirani izvlačenjem svojih zemalja iz ekonomskih teškoća prouzrokovanih pandemijom, kao i spoljnopolitičkim krizama poput u Belorusiji i istočnom Sredozemlju zbog spora Grčke i Turske – nisu previše zainteresovani da intervenišu u pregovorima o post Bregzit sporazumu.\nKako su evropski izvori kazali za Gardijan (Guardian), “Ursula fon der Lajen nije zainteresovana za Bregzit kao Žan Klod Junker (njen prethodnik na mestu predsednika Evropske komisije)”.\nKljučni spor je oko ravnopravnih tržišnih uslova, odnosno kritike EU da Velika Britanija državnom pomoći svojim preduzećima narušava taj princip, zatim režim ribolova i upravljanje.\nKada je reč o ravnopravnim uslovima, postavlja se pitanje da li će Britanija poštovati neka od striktnih pravila oko emisije gasova, što bi njene kompanije učinilo konkurentnijim na tržištu.\nKomplikuje se i situacija oko Severne Irske. Naime, britanska vlada planira da promeni delove zakona o unutrašnjem tržištu, što će biti objavljeno u sredu, objavio je u nedelju Fajnenšel tajms (Financial Times), koji se pre svega odnosi na privremeni režim uspostavljen za Severnu Irsku, odnosno na promet roba u tom području na granici sa Republikom Irskom, što je ujedno i granica sa Evropskom unijom.\nTime bi bio podriven sporazum koji je Džonson potpisao u oktobru prošle godine da bi izbegao vraćanje tvrde granice u toj oblasti. Istovremeno, to može da dovede do kraha i svekukupnih pregovora, prenosi Gardijan.\nIzvor iz britanske vlade je rekao ovom listu da će to značiti nove barijere za trgovinu robom koja odlazi iz Republike Irske (članice EU) koja ulazi u Ujedinjeno kraljevstvo preko Severne Irske.\nJedan evropski diplomata je upozorio za Fajnenšel tajms da je princip “pacta sund servanda” (ugovori se moraju poštivati) osnova međunarodnog prava. Stoga, “ako Britanija odluči da više ne pošstuje svoje međunarodne obaveze, to će potkopati njen međunarodni ugled”, naveo je taj diplomata.\nOpoziciona Laburistička partija je saopštila da je to “čin prevare, na šta neće blagonaklono gledati budući trgovinski partneri i saveznici širom sveta”.\nTu vest je kritikovao i ministar inostranih poslova Republike Irske Sajmon Kovenej (Simon Coveney), koji je pomogao u postizanju izvornog aranžmana za Severnu Irsku. On je istakao da takav potez “ne bi bio razborit”.\nČelnici stranaka Šin Fejn i Socijaldemokratske i radničke partije (SDLP) u Severnoj Irskoj takođe su kritikovali potez britanske vlade.\nKako navodi Fajnenšel tajms, britanska vlada smatra ovaj dogovor dovoljno ambivalentnim da omogućava različite interpretacije.\nU prelazanom periodu, nakon 31. januara ove godine, dve strane su se dogovorile da Severna Irska sledi pravila EU kada je reč o poljoprivrednim i industrijskim proizvodima, a ostatak Ujedinjenog Kraljevstva ne.\nVelika Britanija i EU složili su se da ne bude novih provera ili kontrola robe koja prelazi granicu između dva dela Irske.\nMeđutim, kako piše Biznis insajder (Bussines Insider), Džonsonova vlada je u maju razmatrala uspostavljanje granična punkta u tri luke u Severnoj Irskoj za robu koja se transportuje preko Irskog mora.\nRizik po mirovni sporazum u Severnoj Irskoj\nTakozvani “bekstop” (backstop) na granici Severne Irske je bio ključna tačka sporenja u vreme pregovora u Bregzitu. I u Londonu i u Briselu žele da izbegnu vraćanje klasične granice između dve Irske, jer bi to ugrozilo mirovni sporazum iz 1998. (Good Friday Agreement), mukotrpno postignut nakon višedecenijskih sukoba irskih katoličkih secesionista – pristalica ujedinjenja sa Republikom Irskom – i protestantskih unionista.


Obračun Salihović – Mektić: Na pomolu i tužbe! - Prnjavorski informativni portal\nObračun Salihović – Mektić: Na pomolu i tužbe!\n”Ovo je inkvizicija, ovo u komunizmu se nije radilo, dajte pauzu, ne mogu ovako, neću, evo dajte mi otkaz i sto godina zatvora, ali ne može ovako!”\nTako se suspendovani Goran Salihović obratio disciplinskoj Komisiji VSTS, nakon njihove odluke da novinare, ponovo, udalje iz sale. Salihović je insistirao da pred očima javnosti pored njega budu saslušani i njegovi saradnici Hasan Pleh I Emil Pinkas. Komisija je bila neumoljiva, a kao razlog su naveli da se radi o “živim predmetima“ sa kojima su svjedoci itekako povezani.\nSuspendovani tužilac je na početku rekao novinarima da će napustiti saslušanje, ali se u međuvremenu predomislio i ostao u Sali.\n“I ova dva svjedoka koja su dala iskaze, idu u našu korist“, kaže Goran Salihović, suspendovani glavni tužilac Tužilaštva BiH.\nIz Kancelarije disciplinskog tužioca, po običaju nisu mogli ništa novo da kažu, ali oni tvrde proces ide u njihovu korist. Odbrana najavljuje nove dokaze i svjedoke, a Goran Salihović i novu tužbu i to protiv ministra bezbjednosti Dragana Mektića koji mu nije ostao dužan.\n“Jednostavno ja bih morao da reagujem na izjave Mektića koji je jednostavno bolestan, koji iznosi laži i neistine, klevete, uvrede koji ruši ovaj sistem, krenuo je od Tužilaštva, čovjek želi da bude i ministar, i policajac, I tužilac, možda i predsjednik države“, rekao je Salihović.\n“Možda sam i bolestan, ali sam u jedno siguran, on je zdrav i pri punom razumu i umišljan je sav kriminal i korupciju uvukao u Zužilaštvo BiH, pri zdramvom razumu i zdravom umišljaju”, ističe Dragan Mektić, ministar bezbjednosti BiH.\nI dok Mektić obećava da će Salihovića prvog obavjestiti o svom medicinskom nalazu, Salihovićeva odbrana mora da se pripremi za svoje svjedoke.\nNa narednom ročištu svoju verziju ispričaće Mirsad Memić, koji je bio u obezbjeđenju tužioca, Boris Grubešić, portparol Tužilaštva, tužilac Miroslav Marković, prvi ljudi OBA-e i Direkcije za koordinaciju policijskih tijela BiH Osman Mehmedagić i Mirsad Vilić.


Pavićević srpskoj opoziciji: Kopiranje Crne Gore je promašaj | PCNEN\nObjavljeno: 28.09.2020, 07:59h\nPolitičke scene u Srbiji i Crnoj Gori su potpuno različite i svako kopiranje crnogorske opozicije u Srbiji bilo bi promašaj, smatra političar i politički analitičar Vladimir Pavićević.\nNema sličnosti između Srbije i Crne Gore, ima snažne povezanosti naroda od rođaćke i porodične do poslovne, ali u političkom smislu razlike su ogromne, rekao je Pavićević gostujući u emisiji Probudi se TV Nova.\nPavićević je, komentarišući uspjeh opozicionih snaga u Crnoj Gori podsjetio da je u Crnoj Gori, uoči izvora situacija bila takva da je između vladajuće DPS i opozicije razlika bila u dva mandata, DPS je imao tijesnu prednost i tako je uvijek bilo u Crnoj Gori.\nU Srbiji je opozicija slaba i imamo dominaciju jedne stranke.\nSrbija bi prvo trebalo da razmisli kako da unutar opozicije napravi formaciju, blok, koaliciju koja bi osvojila dovoljno glasova da u narednom skupštinskom savezu bude ozbiljan konkurent SNS. Vi biste sada kada nemate politički uticaj da mijenjate političku scenu.\nOpozicija u Srbiji treba prvo da ojača, to je veoma važno za demokratiju Srbije, i to dovoljno da budu konkurencija dominantnoj SNS a onda na sledećim izborima da vidi može li nešto da promijeni, rekao je on.\nPavićević je rekao i da za razliku od Crne Gore gdje se opozicija grupisala u tri kolone, u Srbiji opozicija treba da napravi jednu kolonu, raznovrsnu, jer samo ta jedna kolona može da garantuje tom opozicionom savezu takvu snagu nakon izbora da ih gledaju kao ozbiljnog konkurenta. U ovakvim uslovima, svako kopiranje Crne Gore vodi u promašaj.\nStudija Univerziteta u Čikagu pokazuje da se ljubitelji horor filmova bolje psihički nose sa prisustvom koronavirusa i mjerama koje svakodnevicu okreću naglavačke, prenosi RTS.


Region - Novosti dana - 19.09.2019 | Sputnjik Srbija\n22:08 12 Maj 2021\nUdarna vest: Abas: Jerusalim je bio, biće i ostaće palestinski\nHit na internetu: Nepriznati crnogorski mitropolit u prvim redovima na modnoj reviji (video)\nSnimak na kome mitropolit takozvane „crnogorske pravoslavne crkve“ (CPC) Miraš Dedeić sedi u prvom redu i sa pažnjom prati manekenke na jednoj modnoj reviji u Crnoj Gori, postao je hit na društvenim mrežama.\nDeklaracija Stranke demokratske akcije Bakira Izetbegovića poziv je na definitivni raspad Bosne i Hercegovine, iza kojeg stoje bošnjačke stranke, kaže srpski član Predsedništva BiH Milorad Dodik.\nSpor rešen: Može da počne izgradnja „Turskog toka“ kroz Bugarsku\nVrhovni administrativni sud Bugarske nije uvažio žalbu konzorcijuma „Gasni razvoj i širenje u Bugarskoj“, samim tim je „Arkad“ ostao kao jedini izvođač radova izgradnje gasovoda „Turski tok“ kroz teritoriju Bugarske, saopštava televizija „Nova“.\nPatrijarh srpski Irinej boraviće u Budvi 27. i 28. septembra, gde će u manastiru Podlastva u Grblju biti organizovano obeležavanje 800 godina autokefalnosti SPC.\n21:53 Rusija poziva na hitan sastanak bliskoistočnog „kvarteta“\n21:53 Lavrov: Zapad piše pravila iza leđa međunarodne zajednice\n21:52 Rus je dostigao vrhunac „ludila“: „Izbaci me, molim te!“ /video/


N1info\t05.03.2019 18:03\nDačić je ocenio da se ne može reći da je spaljivanje lutke sa likom predstavnika Srba Miloradom Pupovcem na karnevalu u okolini Splita izolovan incident, te da to nije samo stvar koja se događa u političkim kampanjama.\n"Ovakve poruke, kao što se moglo sada videti, ne samo sa Pupovcem, nego i sa vaterpolistima Crvene zvezde govori da Srbima nije mesto u Hrvatskoj", rekao je Dačić za televiziju Prva.\nOn je kazao da ispisivanje naziva Oslobodilačke vojske Kosova (OVK) na konzulatu Srbije u Beču pokazuje da je prisutna "veliko-albanska politika", ali da se to nigde ne čuje u međunarodnoj janosti.\n"To govori da ono što se desilo u Crnoj Gori posle pobede Albanaca u opštini Tuza, kao i izjava iz Prištine da je to svealbanska pobeda da je prisutna velikoalbanska politika", ocenio je Dačić.\nDačić je kazao da je Srbija uputila Austriji protestnu notu, ne zato što ona snosi odgovornost, već da skrene pažnju da taj konzulat nije obezbeđen.\nOn je povodom najavljene posete američkog zvaničnika Dejvida Hejla Srbiji i Kosovu kazao da to govori o tome koliko međunarodna zajednica ne uspeva da izvrši pritisak na Prištinu.


You are at:Home»Prethodna izdanja»121»TOP 100 SEE\nBy Vesna Kovačević on\t 22/10/2018 121\nDvanaest srpskih kompanija rangirano je među najveća preduzeća u jugoistočnoj Evropi po ukupnom prihodu u 2017. godini u godišnjoj “TOP 100 SEE” rang listi koju je objavio SeeNews.\nRumunija je imala najveći broj učesnika – 51, a na TOP 100 SEE rang listi je prate Slovenija sa 13 i Srbija sa 12. Hrvatska i Bugarska su predstavljene sa 11 i 10 kompanija, respektivno, Bosna i Hercegovina je imala dve kompanije rangirane među top sto u regionu, a Makedoniju je predstavljala samo jedna kompanija. Druge zemlje u SEE regionu nisu uspele da se nađu na rang listi.\nTop 10 srpskih kompanija\nTri od dvanaest pridošlica u rangiranju bile su srpske kompanije – HBIS Group Serbia (rangirana kao 66.), HIP – Petrohemija (rangirana kao 77.) i Tigar Tyres (86. na rang listi).\nSrpska državna kompanija HIP Petrohemija bila je najprofitabilnija među učesnicima u ovogodišnjem izdanju SEE TOP 100 i predvodila najprofitabilnije kompanije na rang listi. Kompanija je generisala više od 80% svog prihoda od izvoza. HIP Petrohemija je rangirana i kao četvrta u Top 10 najdinamičnijih kompanija u SEE po prihodu dostignutom u 2017. Još dve kompanije koje su uspele da uđu u rang 10 najprofitabilnijih su JP Srbijagas (rangiran na 5. mesto) i Telekom Srbija AD (rangiran kao 7.).\nSrpske kompanije, zajedno sa rumunskim, bile su najbolje u top 10 na rang listi najprofitabilnijih, dok je Srbija imala tri kompanije među top 10 najdinamičnijih u regionu.\nSrpsko Dunav Osiguranje je rangirano na 10. mesto na rang listi TOP 100 SEE osiguranja, gde su Rumunija i Slovenija dominirale sa po četiri predstanika na Top 10 listi.\nTop 100 SEE rangiranje uključuje nefinansijske kompanije registrovane u Albaniji, Bosni i Hercegovini, Bugarskoj, Hrvatskoj, Makedoniji, Moldaviji, Crnoj Gori, Ruminiji, Srbiji i Sloveniji. Inicijalni pul kompanija prelazi 2.900…\nProfesionalni menadžeri: deficitarno zanimanje\nDa li smo spremni za Društvo 5.0?


Uvođenje javne interne finansijske kontrole – iskorak u pridruživanju EU – Magazin Plus\nHome/Uvođenje javne interne finansijske kontrole – iskorak u pridruživanju EU\nUvođenje javne interne finansijske kontrole – iskorak u pridruživanju EU\nNa konferenciji “Novi koncept javne uprave”, jučer u Sarajevu, predstavljen je projekt javne interne finansijske kontrole (PIFC), čije će uvođenje, kako je istaknuto, pomoći reorganizaciji javne uprave na način da se ostvare sve prednosti koje daju zdravo finansijsko upravljanje i kontrola te interna revizija.\nTo će se odvijati pod stručnim vodstvom Centralne harmonizacijske jedinice (CHJ) Federalnog ministarstva finansija.\nSuština je transparentno i odgovorno upravljanje i nadziranje trošenja novca poreznih obveznika, rekao je federalni ministar finansija Ante Krajina.\nGovoreći o značaju PIFC-a iz perspektive pridruživanja Bosne i Hercegovine Evropskoj uniji, Krajina je naglasio da je koncept interne javne revizije dao rezultate u uređenim evropskim sistemima u segmentu otvorenog i odgovornog trošenja javnog novca.\nUvođenje javne interne finansijske kontrole u javnu upravu bit će iskorak u ispunjavanju preuzetih obaveza prema Sporazumu o stabilizaciji i pridruživanju.\nTemelji za uvođenje i razvoj PIFC-a su Sporazum o stabilizaciji i pridruživanju iz 2008. godine, Strategija reforme javne uprave BiH, Strategija uvođenja PIFC-a u Federaciji BiH s pripadajućim akcionim planom, Zakon o internoj reviziji u javnom sektoru u FBiH i Zakon o finansijskom upravljanju i kontroli u javnom sektoru FBiH (u pripremi) te podzakonski akti, važeći i oni koji su u pripremi.\nZa obuku internih revizora, koji će biti certificirani za reviziju, zadužena je Centralna harmonizacijska jedinica, rekla je Fatima Obhođaš, pomoćnica federalnog ministra finansija.\n“Finansijsko upravljanje i kontrola je sveobuhvatan sistem internih kontrola koji uspostavljaju i za koji su odgovorni rukovodioci korisnika budžeta, a kojim se, upravljajući rizicima, osigurava razumno uvjeravanje da će se, u ostvarivanju ciljeva, budžetska i druga sredstva koristiti pravilno, ekonomično i efektivno. Najvažniji temelj zdravog finansijskog upravljanja i kontrole je princip upravljačke odgovornosti, koji podrazumijeva da su rukovodioci budžetskih korisnika neposredno odgovorni za cjelokupno upravljanje i razvoj svojih organizacija, a samim tim i za uspostavu, primjenu i razvoj sistema javne interne finansijske kontrole unutar institucija”, rekla je Obhođaš.\nOdgovornost rukovodilaca u oblasti finansijskog upravljanja i kontrole obuhvata način na koji upravljaju poslovanjem, finansijske i druge učinke te rizike koje nosi njihovo poslovanje te kontinuirano praćenje sistema upravljanja i njegovo blagovremeno ažuriranje, navela je također.\nSeverin Strohal iz Delegacije Evropske unije u BiH, suštinu tehničke podrške za uvođenje PIFC-a, koju finansira Delegacija, objasnio je kao pomoć vlastima u odgovornom i transparentnom trošenju budžetskog novca, kao i sprječavanju zloupotreba. Bosna i Hercegovina je vrlo kompleksna u smislu političke organizacije i MMF aranžmana, rekao je Strohal i dodao da Evropska unija želi vidjeti napredak u BiH i u smislu upravljanja novcem iz evropskih fondova.\nMartine Thouet, voditeljica projektnog tima, zaključila je da PIFC u osnovi znači da porezni obveznici znaju kako se troši njihov novac i da li ga odgovorni rukovodioci upotrebljavaju pravilno.\nUpravljanje rizikom mora biti sastavni dio interne finansijske kontrole, rekla je.\nUprava Medrese “Osman-ef. Redžović”: Uplata za kurbane 350 KM


Stejt department deli packe Srpskoj: Idete u pogrešnom pravcu - 16.08.2018, Sputnik Srbija\nUživo: Nadal na korak do pobede!\nStejt department deli packe Srpskoj: Idete u pogrešnom pravcu\nAmerički Stejt department je povodom odbacivanja izveštaja Komisije o Srebrenici iz 2004. godine saopštio da je ta odluka Narodne skupštine Republike Srpske... 16.08.2018, Sputnik Srbija\nvesti, republika srpska (rs), srebrenica\n08:02 16.08.2018 (Osveženo: 08:16 16.08.2018)\n© AP Photo / Charles DharapakZgrada Stejt departmenta\nAmerički Stejt department je povodom odbacivanja izveštaja Komisije o Srebrenici iz 2004. godine saopštio da je ta odluka Narodne skupštine Republike Srpske korak u pogrešnom pravcu.\nSrpska pokreće tešku istorijsku bitku: Dokazati istinu o Sarajevu i Srebrenici\n14 Avgust 2018, 22:20\n„Međunarodni sudovi su zaključili da se u Srebrenici 1995. godine dogodio genocid. Vlada RS je 2004. godine usvojila izveštaj o Srebrenici i to je bio značajan korak u pomirenju u Bosni i Hercegovini i suočavanju sa teškim činjenicama prošlosti“, navodi se u saopštenju objavljenom na sajtu Stejt departmenta.\nU saopštenju se dodaje da su pokušaji da se odbace ili dopune izveštaji o Srebrenici deo širih nastojanja da se revidiraju činjenice iz prošlih ratova, negira istorija i politizuje tragedija, prenosi Tanjug.\nU interesu građana Republike Srpske je da preokrenu „trend poštovanja osuđenih ratnih zločinaca kao heroja, kao i da osiguraju da se njihovi zločini i nadalje u javnosti odbacuju“, navodi Stejt department.\n„Uviđajući razmere tragedije koja se dogodila u Srebrenici i značaj nastavka građenja poverenja i pomirenja, SAD ostaju posvećene da pomognu vlastima u Bosni i Hercegovini na državnom, entitetskom i kantonalnom nivou, da istražuju i krivično gone pojedince odgovorne za zločine protiv svih etničkih grupa“, navodi se u saopštenju.\nSDA: Vlast Republike Srpske pokušava da revidira istorijske činjenice\n15 Avgust 2018, 17:19\nStejt department dodaje da poricanje činjenica utvrđenih u prošlim ratovima neće unaprediti te ciljeve, niti će pomoći građanima Bosne i Hercegovine.\n„Strašan rat koji se dogodio devedesetih godina podseća nas da moramo težiti stabilnoj i prosperitetnoj budućnosti u korist svih građana, bez obzira na etničku pripadnost ili religiju“, dodaje se u saopštenju.\nStejt department zaključuje da će SAD i dalje odlučno podržavati mir, stabilnost i pomirenje u Bosni i Hercegovini.\nNSRS je jednoglasno u utorak odbacila izveštaj Komisije o događajima u i oko Srebrenice od 10. do 19. jula 1995. godine i zatražila od Vlade da ga stavi van snage i formira dve nezavisne međunarodne komisije za utvrđivanje istine — o stradanju svih naroda na području srebreničke regije i o stradanju Srba u Sarajevu.


SJEĆANJE NA MASAKR U ULICI HALAČI Ubijeni nisu predstavljali vojni cilj - informativa.ba\nVijesti SJEĆANJE NA MASAKR U ULICI HALAČI Ubijeni nisu predstavljali vojni cilj\nSJEĆANJE NA MASAKR U ULICI HALAČI Ubijeni nisu predstavljali vojni cilj\n23 Aug 2016 13:15\nPorodice i prijatelji ubijenih, te delegacije Kantona i Grada Sarajeva i Općine Stari Grad položile su danas cvijeće i odali počast stradalim Sarajlijama na mjestu masakra u ulici Halači kod broja 5 na Baščaršiji.\nNa tom kobnom mjestu, prije 24 godine, živote su izgubili Dženan Aljević, Mahir Ferhatović, Tarik Harba, Esma Muratović, Meliha Muratović-Spahić, Almasa Spahić, Mahira Spahić i Ismet Suljić.\n- Na današnji dan 1992.godine, na ovom mjestu je počinjen stravičan zločin, u kojem je ubijeno osmero naših sugrađana od kojih je dvoje djece. I da tragedija bude još veća, tog dana porodica Spahić je ostala bez četvero članova svoje porodice, tačnije ubijene su tri sestre Almasa, Mahira i Meliha i njena sedmogodišnja kćerka Esma - podsjetio je predsjednik Udruženja roditelja djece Sarajeva ubijene od 1992. do 1995. godine Fikret Grabovica.\nKazao je da ono što najviše boli je činjenica da za ovaj zločin, kao i za sve druge još nikada niko nije odgovarao.\nMinistar finansija KS-a Jasmin Halebić naveo je da svi koji su stradali na ovome mjestu nisu predstavljali legitimni vojni cilj te da oni koji su izvršili ove zločine trebaju za njih i da konačno odgovaraju.\nOznake: #Masakr #Halači #Ubijeni #Vojni cilj\nObilježena 23. godišnjica od masakra na mezarju u Boljakovom potoku Lokalne vijesti


U Osnovnoj školi „2. oktobar“ u Zrenjaninu, za učenike osmog razreda biće održana radionica „Moj budžet i ja“, koja ima za cilj da, ističući važnost planiranja ličnog i kućnog budžeta, kod mladih razvija odgovornost pri donošenju odluka o raspolaganju novcem, i da ih nauči da novac može i da se štedi, ulaže i donira.\nZa niže razrede biće organizovane radionice „Znamenite ličnosti na novčanicama“ i „Dinar naš novac“, koje obrađuju teme istorijata novca, lažnog novca i načina njegovog prepoznavanja, kao i likovnih rešenja na novčanicama kao svedočanstva nacionalnog identiteta zemlje koja te novčanice emituje, s naglaskom na istorijat i zadatke NBS.\nPovodom Nedelje štednje, NBS će i kroz redovne posete Centru za posetioce omogućiti upoznavanje sa sadržajima izložbenog prostora uz predstavljanje osnovne postavke „Novac na tlu Srbije“, kao i tematskih izložbi „Dinar naš novac“, „Kovani novac Srbije“, emitovanjem video materijala i interaktivnih sadržaja. NBS, kroz izložbene i edukativne aktivnosti koje sprovodi u svom jedinstvenom Centru za posetioce - muzeju novca, promoviše dečiju štednju, upoznaje ih sa istorijatom novca, proučavanjem uloge i značaja centralne banke, elementima prepoznavanja falsifikata novca i sa ponudom i funkcionisanjem složenih finansijskih tržišta.\nNBS, kao društveno odgovorna institucija sprovodi programe finansijskog obrazovanja svih starosnih kategorija stanovništva. U okviru finansijske edukacije dece i omladine, NBS daje svoj doprinos unapređenju informisanosti i razumevanju finansijskih proizvoda i usluga, počev od najmlađih do najstarijih, jer je finansijsko opismenjavanje jedan od preduslova za jačanje poverenja u finansijske institucije i razvoj finansijskog sektora.


Izvor: Blic sport/Sport arhiva vesti 10.02.2017 - Naslovi.net\nBig Sem odahnuo: Milivojević dobio vizu, spreman za debi!\nBlic sport 10.02.2017\nNaš fudbaler Luka Milivojević dobio je britansku dozvolu i spreman je da u subotu debituje za Kristal Palas u utakmici protiv Stouka u Premijer ligi. Foto: Promo / Promo Luka Milivojević Milivojević je poslednjeg dana januarskog prelaznog roka došao… »\nCirkus na Kipru: Oštri faulovi, svađa i prekid poslednje Čukine provere\nPoslednja, šesta kontrolna utakmica Čukaričkog na Kipru protiv rumunske Olimpije Satu Mare prekinuta je u 79. minutu pri rezultatu 1:0 za našeg superligaša. Foto: FK Čukarički / Promo Čukaricki je bio bolja ekipa sve vreme i jedini gol postignut… »\nVeliko pojačanje: Reprezentativac Crne Gore u Voždovcu\n“Zmajevi” se ne šale! U nastavku sezone FK Voždovac biće jači za reprezentativca Crne Gore, Nemanju Nikolića (29). Foto: FK Voždovac / Promo Nemanja Nikolić Jedan od dva najveća izraelska kluba, Hapoel Tel Aviv je imao problema početkom… »


Spojen deo Žeželjevog mosta | (Vesti - 07.09.2017) Novi Sad\n07.09.2017 u 18:09h\nSpojen deo Žeželjevog mosta\nPredsednik Pokrajinske vlade izjavio je da je od danas, 7. septembra, deo konstrukcije Žeželjevog mosta sa petrovaradninske strane spojen sa centralnim stubom.\n- To je dobra i važna vest, deo simbola novog budućeg Žeželjevog mosta – rekao je Igor Mirović.\nOn je objasnio da će početkom oktobra i konstrukcija sa novosadske strane takođe biti spojena sa centralni stubom mosta, nakon čega se oslobađa gradilište sa obe strane, te će radovi biti intenzivirani.\nPlan je, istakao je Mirović, da do januara bude uspostavljen železnički saobraćaj, a da kompletan saobraćaj i potpuno završen most bude predat Novosađanima u rano proleće.\n- Tu više nema problema, bilo je nekoliko nedelja kašnjenja, ali zadovoljni smo – rekao je Mirović za RTS.\nProcenjuje se šteta uzrokovana sušom\nIgor Mirović je izjavio da se vode intenzivni razgovori sa Ministarstvom poljoprivrede o merama za pomoć poljoprivrednicima zbog štete uzrokovane sušom i da očekuje da se do kraja ovog ili početkom narednog meseca izađe sa merama.\n- Na ministru je inicijativa, mi ćemo pomoći merama koje su u nadleznosti Pokrajinske vlade. Moramo da sagledamo razmere i procenimo štetu i verujem da ćemo krajem septembra i početkom oktobra izaći sa stavovima i mehanizmima koje Pokrajinska vlada ima u sklopu mera resornog ministarstva –rekao je Mirović za RTS.\nU pokrajini se, dodaje, razmišlja o tome da se deo naknada, kada je reč o vodnim doporinosima koje naplaćuju Vode Vojvodine, umanji ili da se otpišu kamate, ali ističe da je još uvek rano govoriti o merama.\n- Biće to čitav sklop mera koje prioprema nadležno ministarstvo i uveren sam da će to biti ozbiljne mere koje će u značajnoj meri nadomestiti štetu – rekao je on i dodao da je šuša bila velika, ali ne u drmaatičnim razmerama, poput one iz 2012. godine.\nMirović je istakao da je deo novca, nakon rebalansa pokrajinskog budžeta, predviđen za nove investicije.\nRaspisan je konkurs, koji traje do 20. septembra, na koji sa projektima mogu da se jave lokalne samouprave.\n- Sve snage u Vojvodini usmeravamo u razvoj lokalnih samouprava, infrastrukturne projekte, u saobraćajne investicije, u oblasti snadbevanja vodom u opštinama gde je stanje nezadovoljavajuće, poput Kovačice, gde počinje izgradnja fabrike vode – rekao je Mirović.\nDodao je da bi krajem oktobra trebalo da budu potpisani i prvi ugovori.\nKada je reč o najznačajnijom investiciji, izgradnji autoputa od Novog Sada do Rume, Mirović kaže da je taj posao u rukama Vlade Srbije.\n- Mi smo pripremili sve što je potrebno i to jedini posao u Srbiji koji u ovom trenutku ima potpuno spremnu projektnu dokumentaciju. Očekujemo da za godinu ili dve, kada se završi Koridor 10 i kada završimo poslove na Koridoru 11, to bude jedan od prioriteta – rekao je Mirović.\nOn je najavio i izgradnju objekta u kampu "Letenka", koja bi trebalo da počne sledeće godine, a koji će moći da koristi više od 300 dece, a pre svega mladi sportisti, i to tokom cele godine, za učenje, odmor, rekreativnu nastavu...\n07.09.2017. - Očekuje se jači virus gripa ove godine, vakcine stižu do 2. oktobra\nPovezane teme dunav igor mirović ministarstvo poljoprivrede Petrovaradin pokrajinska vlada žeželjev most


Република Српска: фарса се ближи крају\nRepublika Srpska: farsa se bliži kraju\nDrama koja bi mogla staviti tačku ne samo na trenutnu vlast nego, što je neuporedivo važnije, na samo postojanje Republike Srpske filmskom brzinom se približava raspletu. Obrtna tačka tekućeg prevratničkog projekta, farsa pod nazivom Afera Dragičević, dokazala se delotvornijom od svih prethodno uloženih ozbiljnih napora, 2014. i 2016. godine, da se postigne „promena režima“ u Banjaluci. Kada sve bude završeno – a ne možemo tačno prognozirati kako će se to odigrati zato što svi faktori nisu još uvek u potpunosti uvedeni u igru – jedno je sigurno. Mnogi će se u čudu zapitati kako je iko mogao da nasedne na tako providnu i jeftinu polipsihološku operaciju, bukvalno prepisanu iz priručnika koji su na internetu stoje na raspolaganju svima. Ali, naravno, kada naknadna politička pamet bude proradila i počne da postavlja razna kritička pitanja, predstava će biti završena i zavesa će uveliko biti spuštena. A Republike Srpske, po svoj prilici, tada više neće biti.\nUkoliko u pogledu strateških razloga za predmetna dešavanja među inteligentnim ljudima uopšte može biti nedoumica, pre neki dan adekvatno ih je otklonila profesorka političkih nauka iz Moskve, dr. Jelena Ponomarjova. U opsežnom osvrtu na konačnu ofanzivu Zapada na Balkanu, uključujući i odavno naciljanu Republiku Srpsku, Ponomarjova je ocenila da je „ekspanzija“ evroatlantskih struktura na Balkanu „usmerena najpre protiv Rusije“, dodajući znakovito da će najveći gubitnici među balkanskim narodima biti Srbi, koji su se najduže protivili dolasku Zapada.\n1. Dolazak u Banjaluku „međunarodnog advokatskog tima“ da vaninstitucionalno „istražuje“ slučaj Davida Dragičevića. Ovde je važno istaći jedan veoma bitan momenat koji razotkriva teleologiju cele operacije, a to je ono što bi se na ruskom nazvalo „celjenapravljenost,“ ili ritam izrežiranih događaja koji ih usmerava ka kriznom vrhuncu. Posle žrtvenog ubistva Davida Dragičevića, izvršenog u martu ove godine, na pristojnom vremenskom rastojanju od kulminantne tačke oktobarskih izbora, usledio je višemesečni period psihološkog obrađivanja mase. Rezultat napora koji su u to uloženi je ne preterano brojna ali dovoljno zombifikovana horda pogodna za korišćenje, prema potrebi, kao ulična pešadija u daljnjim dejstvima.Tome je, u precizno određenom trenutku, da bi se održavao momentum, usledilo formiranje skupštinskog Anketnog odbora koji je objavio svoj diskreditujući izveštaj, dodatno degradirajući vlast i podižući napetost za još nekoliko stepeni. Pošto je uspešno obavio svoj segment podrivačkog posla, Anketni odbor je u najboljoj tag-team tradiciji štafetu predao sledećoj ekipi („Oslobođenje“, 27. avgust 2018). Pred same izbore, uz očigledan pristanak paralisane vlasti i kao ravnopravan partner legitimnim istražnim organima, u kontroverzu se volšebno uključio i pomenuti „međunarodni pravni tim,“ mada jedan njegov član, advokat Ante Nobilo, otvoreno priznaje da ta ekipa deluje bez ikakvih validnih ingerencija („Nezavisne novine,“ 30. avgust 2018). Koristeći zbunjenost legitimnih struktura, „pravni tim“ je već postigao zavidne rezultate u ispunjavanju zadatka daljnjeg srozavanja autoriteta vlasti, pred zadavanje završnih udaraca koji predstoje u periodu održavanja samih izbora. Da navedemo samo nekoliko: ova neformalna, privatna družina je od prestrašenih legitimnih struktura iznudila zvaničnu dokumentaciju predmeta („Oslobođenje,“ 15. septembar 2018), na šta nema apsolutno nikakvo pravo; omogućeno im je da se sastanu sa ministrom unutrašnjih poslova i glavnim tužiocem kao ravnopravni sagovornici („Nezavisne novine,“ 28. avgust 2018.); poslali su jasnu poruku lokalnoj prostoti čiji su štićenici tražeći sastanak u ambasadi SAD u Sarajevu („Oslobođenje,“ 31. avgust 2018.) da bi sa stranim zvaničnicima raspravljali o unutrašnjem pitanju zemlje u kojoj je ta strana diplomatska misija akreditovana; a kao kruna svega, pojavila se vest da je u istragu smrti Davida Dragičevića neobjašnjivo uključen i američki FBI („Oslobođenje,“ 13. septembar 2018.), očigledno usled nepostojanja kompetentnih istražnih organa sa ove strane Atlantika.Precizno tempirano, u periodu održavanja izbora ili neposredno posle toga, može se očekivati i izveštaj sa nalazima ove notorno politički neutralne agencije, koji će nesumnjivo zadovoljiti visoke istražne kriterijume koje je sebi postavio „međunarodni pravni tim“ na čelu sa svojim komesarom iz duboke države, advokatom Duškom Tomićem.\n2. Kao na nečiji pritisak dugmeta, mnoge nejasnoće u vezi sa načinom i okolnostima smrti Davida Dragičevića produbile su se u najoportunijem trenutku – dakle baš uoči izbora – vešću da je uhapšen izvesni A. K., kasnije identifikovan kao Alen Kukić, po imenu očigledno osoba muslimanske nacionalnosti, inženjer M-Tela, pod sumnjom da je „očito po nečijem nalogu, poskidao video zapise sa zgrada koje se nalaze prekoputa kuće u kojoj je, kako se pretpostalja, boravio pre smrti David Dragičević“, prema izjavi nama već dobro poznatog advokata Duška Tomića, koji je dodao da je reč „o značajnom pomaku u istrazi“. Koliko će ovaj obrt, koji se kao poručen pojavljuje u politički i psihološki najprobitačnijem trenutku, zaista doprineti rasvetljavanju ubistva, to će se tek videti. Ali nije jasno, niti deluje prirodno, da bi građanin muslimanske nacionalnosti saučestvovao sa vlastima Republike Srpske i pomagao im u prikrivanju tragova ubistva ovako visokog profila, od čijeg rasvetljavanja trenutno zavisi politička budućnost te iste vlasti. Nema odgovora na pitanja kako je Kukićeva navodna uloga razotkrivena, na osnovu kakvih dokaza se dovodi u vezu sa krivičnim delom uništavanja dokaza, niti za čiji račun je učinio to što mu se pripisuje. Uostalom, niko ta pitanja i ne postavlja. Međutim, ako pođemo od pretpostavke da je Kukićevo hapšenje nameštaljka u funkciji „upravljanja utiscima,“ u danom slučaju da vlast briše tragove svoje krivice, onda je sve jasno. U takvo tumačenje uklapa se i munjevita propagandna eksploatacija događaja od strane glavnog medijskog uporišta pete kolone u Republici Srpskoj: „Kukić i njegov advokat su u međuvremenu odbacili navode Tužilaštva i tvrde da su snimci otmice Davida Dragičevića brisani na zahtjev policijskih inspektora. Otac ubijenog Davida smatra da je u pitanju obmana javnosti i, kako je rekao, hapšenje pijuna.“ Da li je potrebno ovome još nešto dodati?\n3. Misteriozni napad na novinara BN-a, Vladimira Kovačevića, tempiran po manje-više sličnom obrascu kao i privođenje Kukića, deo je iste velike predizborne inscenacije. Već uhodana propagandna mašina, ne čekajući istragu i njene rezultate, odgovornost za „napad batinaša na slobodu govora“ odmah je prebacila na vlasti Republike Srpske. „Ovaj napad izazvao je opravdanu i burnu reakciju brojnih udruženja novinara, koji su svi saglasni u jednom: napad na Kovačevića je napad na sve novinare, a od policije traže da što pre rasvetli napad i da napadači budu rigorozno kažnjeni,“ brujao je uobičajenim otrcanim frazama dnevnik u stranom vlasništvu „Blic“ od 28. avgusta 2018. Sarajevsko „Oslobođenje“ (28. avgust 2018.) izrazilo je snažnu moralnu podršku ugroženim kolegama u Banjaluci: „Vrh RS-a linčuje novinare. Napad na kolegu Vladimira Kovačevića oštro su osudila udruženja novinara, političari i Ambasada SAD-a“.\nMalo je falilo pa da glavnim ulicama Banjaluke promaršira nova grupa protestanata sa plakatama „Je suis Vladimir Kovacevic“. Ali i ova providna ujdurma je ipak postigla izvesni polarizujući učinak, koji se mora razmatrati kumulativno, u odnosu na niz drugih podataka. Određeni broj novinara Republike Srpske odbio je učešće u emisiji nacionalne televizijske kuće RTRS, gde je trebalo da bude intervjuisan predsednik Dodik, ističući zahtev „da se najprije omoguće nesmetani uslovi za rad novinara, zaustave napadi i procesuiraju oni koji su pretukli Vladu Kovačevića.“ („Oslobođenje,“ 1. septembar 2018.) Direktan eho – ako je to potrebno posebno naglašavati – frazeologije koja svakodnevno odzvanja Trgom Krajine.\nKakvi su izgledi za neposrednu budućnost? (Pošto su izbori 7. oktobra, budućnost koja je u pitanju neposredna je u najbukvalnijem smislu reči.) Zahvaljujući bahatim, sistematskim i dugogodišnjim propustima u organizovanju društvene samoodbrane, za Republiku Srpsku najsrećnija varijanta bila bi primena samo „standardnog scenarija“ obojene revolucije, bez unošenja posebnih dodataka. Antipatičnost petokolonaške opcije i nesposobnost koju od izbora do izbora dosledno pokazuju da za račun svojih sponzora ugrabe vlast koja se više puta gotovo „valjala po ulicama,“ ne samo da sigurno izluđuje njihove strane naredbodavce koji su u njih uložili ne mali kapital, već ujedno ima i tu lošu stranu što povećava verovatnoću da će prevagnuti odluka za uvođenje gorepomenutih „dodataka.“ Iz čega bi se ti dodaci mogli sastojati?


U Srbiji nikada nije postojala jasno definisana lista prioriteta na kojoj bi združeno radili svi članovi sistema, uz anticipaciju sopstvenog udela u zajedničkom poslu. Državni sistem, kao sinergički okvir koji diktira kretanja u ostalim društvenim sistemima i podsistemima, nikada nije imao kohezivnu snagu, jer nisu postojali prioritetni zadaci oko kojih bi se složila većina. Ljudi na vlasti nisu bili koordinatori i realizatori dogovorenih aktivnosti. Informacije iz bazičnog kulturno-istorijskog okruženja pristizale su parcijalno, isprekidane iracionalnim preprekama, pa su tekle divergentno, meandrirajući kroz tkivo sistema u neočekivane pravce, poprimajući neočekivane obrte.\nInteriorizacija smušenih i neuobličenih simbola uslovljavala je da se lična spoznaja i socijalizacija ličnosti odvija deficijentno sa sumnjivim testom realnosti, lišenim logičkog mišljenja i zaključivanja. Mišljenje kao skup mentalnih, pretežno simboličkih procesa kojima se shvata i unosi red u spoljašnju i unutrašnju realnost, gubi kognitivne komponente i biva izloženo velikim uticajem emocija. Tada se umesto čvrste misaone strukture koja nalaže da se zaključci donose na osnovu validnih činjenica, javlja mišljenje kao ispunjenje želja. Ono ima prividnu logičnu strukturu, ali korespondira isključivo sa željama subjekta, ne poštujući test realnosti.\nU nedavnom istraživanju stavova javnog mnenja postavljeno je pitanje da li ispitanici veruju da Kosovo može da bude integralni deo Srbije. Više od osamdeset procenata je odgovorilo odrečno. Usledilo je pitanje šta bi trebalo činiti u takvom slučaju, a odgovor je bio da je neophodno nastaviti borbu za očuvanje teritorijalnog integriteta države.\nStavovima koji ne korespondiraju s aktuelnom realnošću barataju i predstavnici političkog establišmenta. Na ličnom nivou, većina njih poseduje i može da koristi logično mišljenje. Sa tog nivoa mogu i ispravno da detektuju pravce društvenog kretanja, ali kada treba da se pokrenu kreativne akcije koje bi omogućile da se s optimalnim ulaganjem sistem dovede u stanje rasta i razvoja, upadaju u mrežu spletenu od zatečenih i novonastalih interakcija, koje njihove aktivnosti izmeštaju na novu ravan funkcionisanja i udaljuju ih od osnovnog pravca u kojem je trebalo da delaju. Sa tog nivoa oni prestaju da postoje kao autonomne ličnosti, i prestaju da koriste lične stavove. Postaju elementi mehanizma odvojenog od osnovnih zakona po kojima funkcioniše većina stanovnika države. Zakoni formirani u njihovom podsistemu proistekli su iz specifičnog načina sagledavanja realnosti, koje je kreirano izmenjenom strukturom mišljenja. Logičko mišljenje se prevodi na magijski nivo, koji omogućava da želje diktiraju kognitivne relacije. Ljudi iz sistema vlasti sopstvene želje projektuju u realnost onih u čije ime odlučuju i veruju da će ponuđena fikcija da bude introjektovana kao relevantna vrednost. Iako ih realnost svakodnevno demantuje, nisu prisiljeni da svoje modele delovanja menjaju, jer su zaštićeni mrežom ispletenom od međusobnih interesa i međuzavisnosti čije ih sadejstvo štiti od odgovornosti.\nDa bi funkcionisala pravila po kojima je dozvoljeno sve što ne ugrožava nosioce funkcija neophodno je da se poništi svaka veza s opšteprihvaćenim pravilima koja treba da važe za većinu članova državnog sistema. Takva socijalna sabotaža može da se izvede ponovnim posezanjem za magijskim mišljenjem koje je pretežno nekognitivnog porekla i nije podložno formalno logičkom zaključivanju. Saopštava se specifičnim simbolima i jezičkim kovanicama, čiji je sadržaj rasplinut, uopšten ili teško objašnjiv. Uopštenost i višeznačnost određenog termina oslobađa od potrebe za doslednom klasifikacijom i anticipacijom redosleda budućih poteza. »Suverenitet« i »teritorijalni integritet«, fraze koje su svakodnevno prisutne u vokabularu političara, postale su aksiom koji ne trpi nikakva preispitivanja i kao takav ima neograničenu upotrebnu vrednost kad god je potrebno da se govori a da se ništa konkretno ne kaže.\nBežeći od suštine problema koji su se nagomilali tako da zaprepašćuju svojim pretećim sadržajem, narodni poslanici magijskim ritualima žele da novim slikama prikriju prljavštinu koju su godinama stvarali. Crveni tepih i gardisti u plavim uniformama treba da predstavljaju granicu prema onima koji ne mogu da zakorače na stazu za odabrane. Preko crvenog tepiha mogu da koračaju oni koji su se odvojili od siromaštva, nezaposlenih i gladnih, očajnih i izgubljenih.\nU ime naroda koji je u njihovom magijskom mišljenju uobličen u pojam bez značenja neće doneti deklaraciju o Srebrenici, neće prihvatiti razgovore sa predstavnicima kosovskih Albanaca i bez razmišljanja će izjaviti da će između Evrope i Kosova izabrati Kosovo.\nSve izrečene besmislice i sva nedela javna i tajna prete da poljuljani državni sistem dovedu u stanje entropije. Nespremnost odgovornih ljudi da se funkcionisanjem države pozabave na drugi način i nemoć građana trenutno su u stanju patološke ravnoteže koja po prirodnim zakonima ne može dugo da traje. Pravci budućeg kretanja sve su neizvesniji ali je izvesno da ih neće trasirati magijsko mišljenje i magijski rituali.


PREMINUO UČESNIK U ISPITIVANjIMA OKSFORDSKE VAKCINE: Stigla zvanična potvrda državne regulatorne agencije | Novosti.RS\nRadi se o mladiću (28) koji je preminuo 19. oktobra, kako je saopšteno, a uzrok smrti su „komplikacije od kovida-19“, objavio je brazilski list Globo.\nU toku je istraga ovog slučaja, navodi brazilski medij, a zdravstvene vlasti su saopštile kako je proizvođač vakcine dostavio sve potrebne dokumente kako bi se utvrdile sve okolnosti.\nUniverzitet Sao Paolo, koji učestvuje u trećoj fazi kliničkog ispitivanja ove vakcine, potvrdio je da se radi o volonteru koji je iz te zemlje.\nTakozvanu oksfordsku vakcinu razvija kompanija „Astra zeneka“ u saradnji sa Univerzitetom Oksford, a treća faza ispitivanja sprovodi se u više zemalja - Brazilu, Velikoj Britaniji, Indiji i Južnoafričkoj republici.\nNajnovija vest Najnovije Udarna vest virus korona korona virus\n21. 08. 2020. u 12:31


Xiaomi otvara fabriku automobila u Pekingu sa godišnjom proizvodnjom od 300.000 vozila - BIGportal.ba\n28 Novembra, 2021 28 Novembra, 2021 039\nKineski gigant pametnih telefona Xiaomi Corp. izgradiće fabriku koja može da proizvodi 300.000 vozila godišnje u Pekingu za svoju jedinicu za električna vozila, saopštile su u subotu vlasti u prestonici Kine.\nFabrika će biti izgrađena u dve faze, a Xiaomi će takođe izgraditi sedište svoje auto jedinice, prodajne i istraživačke kancelarije u zoni ekonomskog i tehnološkog razvoja Pekinga, objavila je agencija za ekonomski razvoj Beijing E-Town koju podržava vlada na svom zvaničnom WeChat nalogu, prenosi Reuters.\nPeking E-Town je rekao da očekuje da će fabrika dostići masovnu proizvodnju 2024. godine, što je kao cilj najavio izvršni direktor kompanije Xiaomi Lei Jun u oktobru.\nU martu, Xiaomi je rekao da će se obavezati da će uložiti 10 milijardi dolara u novu diviziju električnih automobila tokom 10 godina. Kompanija je završila registraciju poslovanja svoje EV jedinice krajem avgusta.\nKompanija je otvorila hiljade prodavnica kako bi podstakla rast domaće prodaje svog poslovanja sa pametnim telefonima, ali na kraju namerava da iskoristi ove prodavnice kao kanal za svoje planove za prodaju električnih vozila. Kompanija je završila registraciju poslovanja svoje EV jedinice krajem avgusta.\nUkinuta proizvodnja Citroena C1\nIzašli nepovređeni nakon zastrašujućeg udesa\nAki dobija ulicu u ovom gradu!\nŽivotna priča: Kemal Monteno je suprugu ljubio 40 godina, a ostao je skroman do samog kraja\nU Neumu nastavak pregovora o Izbornom zakonu BiH\nTripl-dabl Morenta, Nurkić razbio Hjuston, Vestbruk tragičar


Koprivica: Cilj Zakona o slobodi vjeroispovijesti je da čuva blago prve familije – ProSrpski Portal\nKoprivica: Cilj Zakona o slobodi vjeroispovijesti je da čuva blago prve familije\n“Zakon je ne samo bježanje od fer izbora, nego je i opasnost za evropsku Crnu Goru”, kazao je Koprivica\nPoslanik Demokratske Crne Gore Momo Koprivica saopštio je danas da ta partija neće učestvovati u radu Odbora za reformu izbornog zakonodavstva, dok se ne povuče Zakon o slobodi vjeroispovjesti.\n“Cilj tog Zakona je da čuva blago prve familije, a da dijeli Crnu Goru. DPS je namjerno pokrenuo priču oko Zakona o slobodi vjeroispovjesti, jer ne želi da imamo slobodne i fer izbore”, istakao je Koprivica na pres konferenciji.\nKoprivica je rekao da je jasno da DPS nema podršku međunarodne zajednice za Zakon o slobodi vjeroispovjesti.\n“Zakon je ne samo bježanje od fer izbora, nego je i opasnost za evropsku Crnu Goru”, kazao je Koprivica.\nOn je ponovio da će, ukoliko Zakon ne povuku, tražiti da kompletna opozicija bojkotuje parlamentarne izbore naredne godine.\nČađenović(Foto: Borko Ždero)\nPoslanik Demokratske Crne Gore Vladimir Čađenović je istakao da je DPS u potpunosti pogazio preporuke OEBS-a.\nblago Cilj čuva da familije je Koprivica prve slobodi vjeroispovijesti zakona\nBrnabić: Najveći napori usmereni na najzahtevnija poglavlja\nKao da sa lica zemlje nestaju žive osobe


Art magazin - Nagrada Niš art fondacije Milanu Stepoviću\nNIŠ. Prvu nagradu na desetom konkursu Niš art Fondacije (NAF), u visini od 10.000 evra, dobio je Milan Stepović za rad "Hedonizam". Žiri je drugu nagradu (5.000 eur) dodelio delu "Dijadički odnos" Dunje Trutin, a treću nagradu (3.000 eur) Aleksandri Ilić, čija su bila izložena dva rada: "Crveni Natron" i "Crveni Natron sa belom".\nMilan Stepović kaže da je naziv delu dao spontano, ali da je daleko od slučajnosti. U objašnjenju kaže da je hedonizam iskoristio "u smislu savremenog čoveka", vodeći se time da slikarstvo uvek mora biti dosledno svog vremena i da je upravo slika "Hedonizam" povezana sa onim što se danas smatra hedonizmom - u potpunosti čulom uživanja.\n"Slika je na prvi pogled pretrpana, ali mislim da će svako osećati veliku prazninu ispred nje. Jer ona na drugi način govori o praznini i neispunjenosti današnjeg čoveka. Slika govori o čoveku i njegovoj ulozi u životu" kaže Stepović.\nNa ovogodišnjem nacionalnom konkursu za mlade umetnike učestvovalo je preko 500 mladih umetnika od 18 do 35 godina i pristiglo je preko 1.400 radova.\nNiš art fondaciju je osnovao poznati slikar Radovan Lale Đurić, uz finansijsku podršku kompanije "Filip Moris" kako bi materijano pomogli mladim umetnicima u Srbiji. I posle njegove smrti NAF je nastavio da radi, a koliko je taj konkurs važan u Srbiji govori i činjenica da je svake godine sve viši nivo likovnih dela prijavljenih na konkurs.\nDeseta, jubilarna zložba Niš art fondacije "Mladi 2016" predstavlja najbolje ocenjene radove 47 autora. Članovi žirija za ovogodišnji konkurs bili su Neda Arnerić, Mrđan Bajić i Kristina Ristić.


Intenzivno razmišljamo o protestima na jesen | Analitika - Informativni Portal\nRad parlamenta u punom kapacitetu ponovo je ugrožen nakon novih najava krivičnog gonjenja Nebojše Medojevića zbog njegovih diskusija u Skupštini - kazao je u intervjuu Pobjedi Milan Knežević, predsjednik DNP i jedan od lidera DF-a.\nObjavljeno: 16. 07. 2018 - 06:25\nFoto: Ivana Bozovic\nKnežević je, na pitanje kada će zvanično predložiti parlamentu da se redovno skupštinsko tijelo bavi izbornim zakonima, umjesto ad hok radna grupa koju predlaže Ura, rekao da DF, ukoliko se nastavi progon njegovih lidera zbog saopštenih stavova, ne bi trebalo da učestvuje u radu ni redovnog, niti ad hok parlamentarnog tijela.\n- Lično sam mišljenja, ako se nastavi ovaj neprimjereni progon lidera i funkcionera DF-a, i to zbog saopštenog stava koji nam Ustav garantuje, da ne bi trebalo da učestvujemo u radu bilo kakve parlamentarne ili ad hok radne grupe koja bi se bavila izmjenama izbornog zakonodavstva. Ako neko misli da nas institucionalno teroriše na dnevnom nivou, a da sa druge strane dobije konstruktivnost i mirno prihvatanje uloge vječite žrtve, onda je u grdnoj zabludi. Nedavno sam saopštio u Skupštini da će svaki novi napad na DF prouzrokovati našu kontraofanzivu, a to znači da ćemo koristiti sva raspoloživa demokratska sredstva za odbranu naših ljudskih i političkih uvjerenja – rekao je Knežević.\nPOBJEDA: DF je najavio mogućnost organizovanja protesta na jesen. Hoćete li ovoga puta pozivati opoziciju, s obzirom na to da su raniji pozivi bili uzaludni?\nKNEŽEVIĆ: Demokratski front intenzivno razmišlja o organizovanju protesta na jesen. Svako ko istinski želi da učestvuje u demokratskim akcijama protiv režima dobro je došao i nije mu potrebna nikakva posebna pozivnica.\nPOBJEDA: Koji je ključni razlog zbog kojeg DF ponovo razmišlja o protestima?\nKNEŽEVIĆ: Posljednja aktivnost SDT-a da nakon njegove diskusije u Skupštini pokrene postupak protiv Nebojše Medojevića, osim što predstavlja brutalno gaženje Ustava, istovremeno je i najava novog obračuna sa poslanicima DF-a zbog saopštenog stava u parlamentu ili javnosti. Pošto je doživio klasični politički nokaut u raspravi sa poslanicima DFa, Milivoje Katnić nakon buđenja iz kome ponovo kreće u obračun sa liderima Fronta, i to po jasnim instrukcijama Mila Đukanovića i Duška Markovića. Zbog toga se u Predsjedništvu DF-a, ali i organima konstituenata ovog saveza, intenzivno razmišlja i o organizovanju novih protesta na jesen, kao jednog od odgovora na najnoviji napad kriminalizovanih djelova pravosuđa i režima.\nAko neko misli da može, gazeći Ustav, ućutkati poslanike i lidere DF-a da građanima saopštavaju istinu, i na taj način uvesti opštu cenzuru kao jedini obrazac ponašanja, onda se mora pripremiti na dugu političku borbu sa našim savezom, u kojoj nećemo ni za pedalj odstupiti.\nPOBJEDA: Raniji protesti nijesu donijeli rezultate koje ste očekivali. Na osnovu čega vjerujete da će ovoga puta uspjeti?\nKNEŽEVIĆ: I prošli protesti su pokazali da postoji narodna energija koja ne pristaje na pokoravanje i galopirajući fašizam koji ulazi u sve pore crnogorskih institucija. Da nije bilo opozicione izdaje i ulaska u Vladu Mila Đukanovića, danas bismo imali demokratsku vladu posvećenu interesima crnogorskih građana.\nPOBJEDA: Kako komentarišete ocjene Neđeljka Rudovića da je politika Ure i Demokrata imala ,,prevashodni cilj da nanese štetu opoziciji“?\nKNEŽEVIĆ: Stav Neđeljka Rudovića predstavlja samo potvrdu da je koalicija ,,Za 21.vijek“ isključivo formirana kako bi nanijela štetu ostalim opozicionim subjektima, tako da danas imamo poražavajuće činjenice: DPS je sa najmanjim procentom izlaznosti osvojila najveći broj odborničkih mandata od svog formiranja, dok se opozicija, posvađana i razjedinjena, jasno diferencirala na patriotsku koju predvodi DF, i soroševsku, podijeljenu na nekoliko suprotstavljenih tzv. građanskih strančica koje se utrkuju za naklonost američke ambasadorke.\nTagovi: Milan Knežević DF protesti\nUŽIVO: Cibona - Budućnost Voli 32:34 (POLU...\nTramp rekao Erdoganu da radi na izručenju ...\nMej: Bler vrijeđa funkciju na kojoj je bio\nNajveći sjevernoamerički dijamant otkriven...\nU Nikšiću završen Boem fest\nSrbija ponovo poseže za kulturnim nasljeđe...


Protest ispred višeg suda - Svajcarac.rs\nProtest ispred višeg suda\nViši sud u Beogradu doneo dve prvostepene presude kojima se odbija tužbeni zahtev za raskid ugovora o CHF kreditu\nNakon što je Viši sud u Beogradu doneo dve prvostepene presude kojima se odbija tužbeni zahtev za raskid ugovora o CHF kreditu, odlučili smo da napravimo protest ispred Suda u nameri da javnosti skrenemo pažnju na skandalozne presude koje donose sudije ovog Suda, navodi se u saopštenju Efektive.\nIako već postoje dve presude Vrhovnog kasacionog suda kojima se potvrđuju promenjene okolnosti i daju smernice nižestepenim sudovima za raskid ugovora, čak i za kredite koji su već raskinuti, iako postoji pravnosnažna presuda za raskid ugovora, plus nekoliko presuda Apelacionog suda kojima se ukidaju odbijajuće prvostepene presude, sudije Višeg suda vode neku svoju politiku i opet presuđuju u korist banaka, znajući da će im ovakve presude biti vraćene sa Apelacije.\nPostavlja se pitanje zašto to rade? Zašto odugovlače ove procese i kupuju dodatno vreme bankama koje nastavljaju pljačku putem CHF kredita? Zašto sudije donose presude a da ne zatraže izvođenje ekonomsko-finansijskog veštačenja kojim bi na matematički prikazan bile prikazane promenjene okolnosti na štetu klijenta? Ili, još skandaloznije, zašto sudija donese odbijajuću presudu nakon izvođenja veštačenja, te u presudi konstatuje da je svrha ugovora ispunjena, tj klijent je kupio stan!? Zašto ovaj sudija gura tužioce u troškove plaćanja veštačenja ako je presudu, baziranu na svojim argumentima da je “klijent kupio stan”, mogao da donese odmah nakon podnošenja tužbe? Ovo su pitanja za koja su nam potrebni hitni odgovori. Odgovore ćemo potražiti od uprave Suda, ali i od drugih nadležnih institucija, ako bude potrebe.\nU planu je podnošenje krivičnih prijava protiv ovih sudija, kao i prijava Vrhovnom savetu sudstva, ali i Agenciji za borbu protiv korupcije! Pozivamo sve korisnike CHF kredita, naročito one koji su podneli tužbe za raskid ugovora, da dođu na ovaj protest u Ponedeljak 18.12.2017. u 14:30 ispred Višeg suda u Beogradu, ulica Timočka 15 na Vračaru. Radno vreme sudija je do 15:30 a skup je prijavljen sa trajanjem do 16h, tako da će sudije imati priliku da nas pozdrave kada krenu kući.\nPrevious Efektiva: Mobilni operateri obmanjuju potrošače Next Novi protest Efektive


Srpska premijera filma “Daljine” ⋆ Magazin Poezika\nSrpska premijera filma “Daljine” održaće se 1. aprila 2017. u 19h u velikoj sali Doma omladine Beograda u okviru 64. Martovskog festivala dokumentarnog i kratkometražnog filma.\nFilm se bavi jednom od najaktuelnijih tema današnjice gde i kako pronaći svoje mesto i bolji život . Film prati mladu kubansku glumicu Indiru koja uspeva da emigrira u Ameriku, ali ta njena odluka ima i svoje posledice. U Santa Klari, na Kubi, Indira je morala da ostavi svog 11-ogodišnjeg sina Leandra, majku Ksiomaru i ostatak mnogobrojne porodice, kako bi pokušala da pronađe bolju budućnost u Americi.\nU Nju Džersiju, Indira pokušava da se navikne na novi društveno/politički sistem, drugačiji mentalitet ljudi i hladno vreme. Dok njen “američki san” postaje “američka noćna mora” Leandro u Santa Klari čeka da se njegova majka adaptira na nove uslove života kako bi on mogao da joj se pridruži.\nReditelj i scenarista filma Nemanja Vojinović, rođen je 1989. godine. Studirao je filmsku i televizijsku režiju na Fakultetu dramskih umetnosti u Beogradu, gde je diplomirao 2012. godine sa dugometražnim omnibusom “Gde je Nađa?” . Sa kratkim dokumentarnim filmom “Realnosti, odjebi” osvaja nagrade u Srbiji i u inostranstvu. Jedna od nagrada je nagrada “Jovan Aćin” koju dodeljuje udruženje filmskih umetnika Srbije na Festivalu kratkog metra u Beogradu.\nAna ĆurčinBeogradski festival dokumentarnog i kratkometražnog filmaFilm DaljineNemanja Vojinović\n15. izdanje filmskog festivala Slobodna zona


Softić: Garantujemo stabilnost KM, nijedna kovanica nije bez pokrića – dijalogin.tv\nSoftić: Garantujemo stabilnost KM, nijedna kovanica nije bez pokrića\nGarantujemo stabilnost konvertibilne marke i nijedna kovanica nije bez pokrića – poručio je danas guverner Centralne banke BiH Senad Softić tokom drugog panela Ekonomskog foruma u BiH “Put euroatlanskih integracija: Konkurentnost BiH“ kojeg je organizirao Ekonomski fakultet u Sarajevu.\nMinistar vanjske trgovine i ekonomskih odnosa BiH Mirko Šarović naglasio je da je BiH po konkurentnosti posljednja u Evropi i zadnja u regionu te da je od 190 rangiranih zemalja, BiH na 81. mjestu, dok je Makedonija deseta. Smatra da BiH ima mladu, slabu i nekonkurentnu ekonomiju te da svi trebaju biti svjesni gdje je mjesto BiH.\nUčesnici imaju priliku razmijeniti mišljenja, svako iz svog ugla djelovanja, kroz četiri panela: reformski kurs ka poslovnom ambijentu, put euroatlanskih integracija – konkurentnost BiH, poslovna zajednica: prilike i izazovi, te glas akademske zajednice.\nFreeland: Ukoliko dođe do oporezivanja kanadske robe, uzvratit ćemo udarac SAD-u


Rakić (DS): Dve godine žrtva sam pritisaka, medijskog linča i pretnji od strane članova SNS-a - Dijalog.net\nNaslovna Politika Rakić (DS): Dve godine žrtva sam pritisaka, medijskog linča i pretnji od strane članova SNS-a\nRakić (DS): Dve godine žrtva sam pritisaka, medijskog linča i pretnji od strane članova SNS-a\nBeograd, 13. april 2018 – Funkcionerka Demokratske stranke (DS) i odbornica u Vršcu Dragana Rakić izjavila je da poslednje dve godine žrtva pritisaka, medijskog linča i pretnji koje joj upućuju članovi Srpske napredne stranke (SNS) koja u tom gradu ima apsolutnu vlast.\n"Samo zbog toga što se bavim politikom, a nisam članica SNS-a, zato što sam odbornica koja glasa po svojoj savesti i zato što javno kritikujem štetne skupštinske odluke i pišem kritičke tekstove, ja sam već dve godine žena na čijim je leđima SNS nacrtala metu", rekla je Dragana Rakić novinarima u Beogradu.\n"Do mene je došla rečenica Ti imaš dete, mi imamo gepek", rekla je Dragana Rakić i dodala da joj direktna pretnja nije upućena i da će ukoliko se to dogodi ceo slučaj prijaviti policiji.\nPrva beleška se odnosi na vreme koje je provela na pauzi, odnosno na to da je van biblioteke bila sat vremena, a druga na činjenicu da je tog dana razgovarala sa posetiocem koji je po oceni direktorke bio u "vidno alkoholisanom stanju".\n"To je verovatno priprema da mi se taj otkaz uruči u nekoj doglednoj budućnosti i ja sad postavljam pitanje, ako ja nastavim i dalje da iznosim svoje mišljenje da će mi taj otkaz i biti uručen", upitala je ona.\nDragana Rakić je podsetila da već duže vreme protiv nje medijsku hajku vode dva portala Južni banat i E-Vršac, koji su o njoj napisali seriju naručenih tekstova, čiji je cilj bio, kako tvrdi, diskreditacija njene ličnosti.\n"Moram da reagujem i da vas pitam, dokle smo mi to stigli kao društvo. Ono što je zabrinjavajuće je što smo mi kao društvo i ja kao pojedinka navikli na nasilje i prihvatili ga kao svakodnevicu", upozorila je Dragana Rakić.\n"Niko nema pravo da nam oduzme slobodu kritičkog mišljenja i niko nema pravo da nas navikne da je snaga ucena veća od snage argumenata i to je nešto na šta mi kao društvo ne smemo i nemamo pravo da pristanemo", rekla je Tripićeva i dodala da će DS pomoći Dragani Rakić svim pravnim sredstvima.\nRakićeva je došla u "žižu javnosti" u avgustu prošle godine nakon teksta u kojem je kritikovala rad predsednika i premijerke Srbije, nakon čega su usledili tekstovi sa naslovima "Zašto Dragana Rakić mrzi i vređa Vršac, Vrščane, Grožđebal…?", a posle čega je premeštena na drugo radno mesto, sa nižim kvalifikacijama, u biblioteci.\nTagsDemokratska strankaDragana Rakić\nPredhodno EU: Puno učešće Srbije bitno za samit u Sofiji\nSledeće Finska 2029. izbacuje ugalj iz proizvodnje energije\nTop Tags Društvo Civilno društvo lokalna samouprava Pravosuđe Vlada Republike Srbije OCD konkurs Srbija i Evropska unija evropske integracije Evropska unija mediji vladavina prava Evropska komisija Politika mladi


Laguna - Bukmarker - Nikola Malović i Miljenko Jergović na ovogodišnjem festivalu „Grad teatar – Budva“ - Knjige o kojima se priča\nNikola Malović i Miljenko Jergović na ovogodišnjem festivalu „Grad teatar – Budva“\nAko ste odlučili da ove letnje dane provedete u Budvi, predlažemo vam da posetite festival „Grad teatar“ koji će do 10. avgusta ponuditi bogat kulturni program.\nNa ovogodišnjem 28. festivalu „Grad teatar“ u Budvi, koji se održava u nešto izmenjenom terminu u odnosu na prethodne godine, u sredu 9. jula u 21 sat svoje književno veče imaće Nikola Malović. Na Trgu pjesnika biće priče o Malovićevom najnovijem romanu „Jedro nade“ u kojem nastavlja da baroknim izrazom oživljava Mediteran i istražuje njegove tajne i istoriju.\n„’Jedro nade’ puni nam oči pričom o najpoznatijem, najseksualnijem avanturističkom modnom dezenu na svetu, koji je ujedno i vojna uniforma, ili logo 21. veka. ’Jedro nade’ je roman o globalnom fenomenu mornarske majice“, ističe Malović.\nZa ovu godinu planirano je i autorsko veče Miljenka Jergovića, prošlogodišnjeg dobitnika nagrade „S. M. Ljubiša“, koji će na Trgu pjesnika gostovati u nedelju, 20. jula u 21 sat. Jergović je jedan od autora knjige „Tušta i tma“, a već je imao učešće na festivalu „Grad teatar – Budva“, koji ima tradiciju dugu skoro tri decenije i ove godine predstavlja najzanimljivija ostvarenja kulturne delatnosti regiona.


Predsednik Slovenije Borut Pahor razgovaraće danas u Briselu sa predsednikom Evropskog saveta Donaldom Tuskom a glavne teme biće budućnost EU i situacija na Zapadnom Balkanu, prenosi slovenačka agencija STA.\nUz pripreme za predstojeću ljubljansku konferenciju Inicijative tri mora, koja okuplja 12 srednjoevropskih i sredozmenih članica EU, Zapadni Balkan bio je jedna od glavnih tema i tokom jučerašnjih Pahorovih sastanaka sa čelnicima EU i NATO, Žan-Klodom Junkerom, Federikom Mogerini i Jensom Stoltenbergom.\nKako je preneo Glas Amerike (VoA), Junker je rekao da države Zapadnog Balkana treba primiti u EU da se ne bi ponovile devedesete.\n"Države Zapadnog Balkana treba da postanu nove evropske članice - ukoliko to ne učinimo, doživećemo opet iste probleme koje smo imali devedesetih. Kažem to zato što zaista mislim da je reč o ratu i miru. Naš posao je da sačuvamo stabilnost unutar Unije, ali i oko nas", rekao je Junker posle sastanka sa Pahorom.\nOn je dodao da je sa predsednikom Slovenije detaljno razgovarao o procesu pridruživanja balkanskih država i da je uveren da "vizija njhovog članstva u EU ne treba da bude romantična, već istinska".\nPahor je razgovarao s visokom predstavnicom EU Federikom Mogerini kojoj je uručio poziv za majski samit Procesa Brdo Brioni u Tirani, o rešenju za Kosovo koje se ne bi temeljilo na etničkim načelima.\nKako je prenela STA, Pahor je naglasio da procesom treba politički upravljati uz uzajamno poštovanje i pod kontrolom medjunarodne zajednice. Naglasio je da je iznimno važno da lideri imaju priliku da čuju dubinsku analizu visoke predstavnice nakon pet godina njenog mandata o rešenjima vezanim za evropsku budućnost Zapadnog Balkana.\nPahor je rekao i da su se Mogerini i on saglasili da rešenja za bilateralne ili multilateralne probleme na Zapadnom Balkanu ne treba da se zasnivaju na etničkom principu. "Ako bi se rešenje temeljilo isključivo na etničkom principu, suprotstavio bih mu se. Ali, ako je rešenje konsenzusom moguće bez kolateralne štete, to ne treba iz osnova odbaciti, već uz mudrost i oprez treba dopustiti takvo razmišljanje, koje nije usmereno na etničke granice", naveo je.\nPosle sastanka s Pahorom mogućnost izmene granica i pronalaženja rešenja za Kosovo komentisao je i generalni sekretar NATO Jens Stoltenberg koji je ponovio da NATO podržava dijalog Beograda i Prištine, ali da neće da ulazi u različite elemente dijaloga:\n"Podržavamo ideju da su dve strane u stanju da reše otvorena pitanja".\nOn je podsetio na odluku Prištine da transformiše Kosovske bezbednosne snage u regularnu vojsku uprkos protivljenju brojnih NATO članica i ponovo kritikovao uvođenje carina na robu iz Srbije i BiH.\n"Ovo nije od pomoći u rešavanju političkih pitanja, niti pomaže dijalogu Beograda i Prištine. Treba nam političko rešenje, NATO zato snažno podržava dijalog, ali nedavne odluke vlasti u Prištini čine teškim napredak u dijalogu", rekao je Stoltenberg i pozvao obe strane da se uzdrže od akcija i retorike koje mogu još više da otežaju proces i podignu tenzije.